title: Aleister Crowley

text: Hän eteni nopeasti järjestön hierarkiassa, aina Adeptus Minorin arvoasteelle (Second Order, Adeptus Minorus, 5=6). Crowleyllä oli erittäin huonot välit järjestön perustajaan, S. L. Mathersiin, ja sen johdosta Crowley jättikin järjestön, mikä lopulta johti koko järjestön hajoamiseen. Pian tämän jälkeen vuonna 1907 hän perusti oman okkulttisen organisaationsa Argenteum Astrumin, ”Hopeisen Tähden”.


title: Aleister Crowley

text: Crowley kehitti pakanallisen Thelema-uskonnon, jonka profeettana häntä pidetään.


title: Aleister Crowley

text: Vuonna 1904 Crowley ja hänen vaimonsa olivat matkalla Egyptissä, kun Crowleyn myöhemmän kertomuksen mukaan jonkinlainen henkiolento otti häneen yhteyttä Rosen kautta. Rosen ohjeiden mukaan Crowley suoritti invokaation egyptiläiselle Horus-jumalalle 20. maaliskuuta 1904. Crowleyn mukaan jumala kertoi hänelle Rosen kautta, että uusi maaginen Horuksen aikakausi, (thelemiittien käsite Aeon) oli alkanut, ja että Crowleyn oli määrä toimia sen profeettana.


title: Aleister Crowley

text: Rose johdatti Crowleyt Boulak-museoon Kairoon. Siellä he näkivät Ankh-ef-en-Khonsun steelan. Crowleyn mielestä oli merkityksellistä, että steelan näyttelynumero oli 666 eli pedon luku. Myöhemmin Crowley nimitti steelaa ”Paljastuksen steelaksi”.


title: Aleister Crowley

text: Crowleyn mukaan hän kirjoitti 8.–10. huhtikuuta muistiin tekstin "Liber AL vel Legis" eli Lain Kirjan, Aiwass-nimisen henkiolennon sanelun mukaan. Myöhemmin Crowley katsoi Aiwassin olevan hänen henkilökohtainen pyhä suojelusenkelinsä, joka saatetaan samaistaa monissa muissa järjestelmissä käytettävään käsitteeseen ”Korkeampi itse”.


title: Aleister Crowley

text: Crowleyn kuva on The Beatlesin "Sgt. Pepper’s Lonely Hearts Club Band" -albumin kannessa, yhtyeen ihailemien henkilöiden joukossa.


title: Aleister Crowley

text: Led Zeppelinin kitaristi Jimmy Page oli erittäin kiinnostunut Crowleysta ja hänen magiastaan. Page keräsi muun muassa huomattavan kokoelman Crowleylle kuulunutta tarpeistoa. Page otti myös käyttöön henkilökohtaiseksi luvukseen 666 aivan kuten Crowleykin oli tehnyt. Luku oli muun muassa kirjailtu Pagen esiintymisasuun. Hän myös omisti Crowleylle kuuluneen Boleskine House -talon.


title: Aleister Crowley

text: Crowley kiinnosti myös elokuvantekijä Kenneth Angeria. Hänen okkulttinen lyhytelokuvansa "Lucifer Rising" vuodelta 1972 kertoo tulossa olevasta Vesimiehen ajasta – uudesta ajasta ("new age"), jolloin nuoret heittävät vanhempiensa estot pois ja ”eläisivät piilotajuntansa kahlitsemattomien oikkujen mukaan”. Alun perin elokuvan musiikin sävelsi juuri Jimmy Page, mutta hänen musiikkinsa ei päätynyt lopulliseen elokuvaan. Angeria innoitti crowleylainen filosofia ”Tahtosi mukaan tulee sinun tekemän” ja etenkin Crowleyn runo ”Hymn to Lucifer” (”Ilon avain on tottelemattomuus”). Elokuvassa egyptiläiset jumalat kutsuvat enkeli Luciferin tuomaan maan päälle uuden okkultismin ajan.


title: Aleister Crowley

text: Ozzy Osbourne on tehnyt yhdessä Bob Daisleyn ja Randy Rhoadsin kanssa Crowleytä käsittelevän kappaleen ”Mr. Crowley”.


title: Aleister Crowley

text: Iron Maidenin laulaja Bruce Dickinson käsikirjoitti Alesteir Crowleysta kertovan elokuvan "Chemical Wedding" (2008), jonka ohjasi Julian Doyle.


title: Aleister Crowley

text: Useat metalliyhtyeet ovat saaneet vaikutteita sanoituksiinsa Crowleyn ajatuksista. Usein nämä yhtyeet ammentavat ideoita myös satanismista ja muusta okkultismista. Suomalaisen black metal -yhtye Alghazanthin rumpali-sanoittaja Gorath Moonthorn on yksi Crowleylta innoitusta saaneista metallimuusikoista. Suomalainen doom metal -yhtye Reverend Bizarre on ammentanut inspiraatiota Crowleysta. Yhtyeen EP:llä "Return to the Rectory" on kappale ”Aleister”. Elektronista musiikkia soittava yelworC on saanut nimensä Crowleyn mukaan. Red Hot Chili Peppersin entinen kitaristi John Frusciante on kertonut Crowleyn vaikuttaneen useaan hänen soolotuotannon kappaleeseensa.


title: Oriveden Opisto

text: Oriveden Opisto on Orivedellä sijaitseva vuonna 1909 perustettu kansanopisto, joka tunnetaan erityisesti kuvataiteen, musiikin ja kirjoittamisen opetuksesta. Opisto aloitti toimintansa Keski-Hämeen kansanopiston nimellä Längelmäen Länkipohjassa. Se muutti Oriveden kirkonkylään vuonna 1910. Nykyinen nimi otettiin käyttöön 1928.


title: Oriveden Opisto

text: Opisto on sitoutumaton ja erityisesti taiteisiin keskittynyt aikuisoppilaitos. Talven opintolinjoilla voi opiskella musiikkia, kuvataiteita, kirjoittamista, visuaalista pelisuunnittelua, peliteknologiaa ja elektronista urheilua. Opistolla on lisäksi kirjoittamisen, kuvataiteen, musiikin ja luovan hyvinvoinnin kesä- ja lyhytkursseja sekä kirjoittamisen verkkokursseja ja monimuotokoulutuksia. Opiston kirjoittajakoulutus on muodostunut valtakunnallisesti merkittäväksi.


title: Oriveden Opisto

text: Opistossa toimi kirjoittajalukio 1997 alkaen. Syksystä 2015 se siirtyi Oriveden kaupungin lukion vastuulle.


title: Oriveden Opisto

text: Opisto perustettiin vuonna 1909. Kansanvalistusseuran omistukseen se tuli vuonna 1946. Vuodesta 1953 Oriveden Opiston osana on toiminut Klemetti-Opisto, jossa on koulutettu muun muassa kuoronjohtajia ja järjestetty nuorten musiikkileirejä. Sen nimissä toimii myös kamarikuoro. Klemetti-opisto oli aiemmin järjestämässä Lappeenrannan laulukilpailua.


title: Oriveden Opisto

text: Oriveden ja Voionmaan opisto aikoivat yhdistyä vuoden 2015 alussa. Neuvottelut eivät kuitenkaan johtaneet tulokseen.


title: Oriveden Opisto

text: Oriveden Opisto liitettiin Ahlmanin ammattiopistoon 1.1.2015. Kesällä 2018 Oriveden Opiston koko toiminta siirtyi Ahlmanille Tampereelle.


title: Anton Šťastný

text: Anton Šťastný (s. 1959, Bratislava, Tšekkoslovakia) on entinen jääkiekkoilija. Anton pelasi oikeana hyökkääjänä. Anton pelasi Tšekkoslovakian maajoukkueessa 1970-luvulla. Hänen veljensä Marian ja Peter olivat myös huipputason jääkiekkoilijoita.


title: Anton Šťastný

text: Anton Šťastný pelasi Tšekkoslovakian joukkueessa vuoden 1980 olympiaturnauksessa USA:n Lake Placidissa yhdessä veljiensä Marianin ja Peterin kanssa. Anton ja Peter loikkasivat turnauksen jälkeen Kanadaan, koska se oli tuohon aikaan ainoa mahdollisuus päästä sosialistisesta Tšekkoslovakiasta länteen ja NHLään. Kolmas veli Marian seurasi perässä vuoden myöhemmin. Anton pelasi NHL:ssa Quebec Nordiquesin joukkueessa vuodesta 1980 vuoteen 1989 ja siirtyi sen jälkeen Sveitsiin. Kolmen Sveitsissä pelatun kauden jälkeen Anton siirtyi uransa viimeiseksi vuodeksi itsenäistyneen Slovakian Extraliigaan HC Slovan Bratislavan riveihin. Hän pelasi myös Slovakian maajoukkueen paidassa Telehockeycupissa 5 ottelua ja teki niissä kuusi tehopistettä.


title: Anton Šťastný

text: Peliuransa jälkeen Anton Šťastný valmensi yhden vuoden sveitsiläistä alasarjajoukkuetta HC Star Lausannea. Antonilla on sekä Slovakian että Sveitsin kansalaisuus.


title: Deklaratiivinen muisti

text: Deklaratiivinen muisti on ihmisen säilömuistin osa, johon tallennetaan erilaiset tiedot ja tapahtumat; asiat, jotka voidaan tietoisuudella tavoittaa.


title: Deklaratiivinen muisti

text: Deklaratiivinen muisti jakaantuu edelleen kanadalaisen Endel Tulvingin mallin mukaan semanttiseen muistiin ja episodiseen muistiin. Semanttiseen muistiin tallennetaan asiat, joiden merkitys ymmärretään, episodimuistiin puolestaan salamavalomuistojen kaltaiset muistot tapahtumista.


title: Deklaratiivinen muisti

text: Tieto tallentuu deklaratiiviseen muistiin eri tavoin, esimerkiksi visuaalisina tai akustisina symboleina. Visuaalisia symboleita voivat olla muun muassa numerot ja kirjaimet.


title: Grayling

text: Grayling on kaupunki Yukonjoen länsirannalla Alaskassa. Vuoden väestönlaskennassa sen asukasluku oli 194. Näistä etnisesti 88,14% edusti Amerikan alkuperäiskansoja


title: Grayling

text: Vuodesta 1977 lähtien parittomina vuosina Iditarod-koiravaljakkokilpailu on kulkenut Graylingin kautta. Se on tarkastusasema Anvikin jälkeen ja ennen Eagle Islandia.


title: Proseduraalinen muisti

text: Proseduraalinen muisti on ihmisen säilömuistin osa, joka huolehtii fyysisten ja motoristen taitojen muistamisesta. Monet proseduraalisen muistin tiedoista ovat tietoisuudesta riippumattomia, kuten esimerkiksi käveleminen. Proseduraalisen muistin tieto ilmeneekin usein juuri suorituksissa.


title: Proseduraalinen muisti

text: Proseduraalinen muisti sai paikan deklaratiivisen muistin rinnalla säilömuistin osa-alueena, kun tutkittiin muistinmenetyksestä kärsiviä potilaita. Deklaratiivisen muisti eroaa jossain määrin proseduraalisesta, sillä tutkitut potilaat saattoivat kyetä oppimaan uusia pelejä, mutta eivät muistaneet pelaamisestaan mitään.


title: Panasonic

text: Panasonic Corporation on Japanissa vuonna 1918 perustettu kansainvälinen elektroniikkalaitteiden valmistaja. Nimellä "Matsushita Electric Industrial Co., Ltd." aiemmin tunnettu yritys muutti nimensä Panasonic Corporationiksi 1. lokakuuta 2008. 1950-luvulla käyttöön otettu merkki Panasonic on ollut yhtiön tunnetuin tuotemerkki, ja sen alla myydään erilaisia elektroniikkalaitteita, kuten digitaalikameroita (sekä taskukokoisia kameroita että Micro Four Thirds -järjestelmäkameroita), videokameroita, televisioita, paristoja sekä av- ja äänentoistojärjestelmiä. Yhtiön toinen kansainvälinen tuotemerkki on Technics.


title: Panasonic

text: Panasonic Corporationiin kuuluu 556 yritystä, ja Panasonic-nimellä on tuotteita yli 15 000. Se kuuluu maailman suurimpiin elektroniikka-alan yrityksiin, ja se on myös yksi maailman suurimmista yrityksistä. Panasonic työllistää yli 330 000 työntekijää, ja sen liikevaihto on noin 80 miljardia dollaria vuodessa. Panasonicin perustaja on Konosuke Matsushita.


title: Panasonic

text:
Pohjoismaihin perustettiin vuonna 1972 Panasonic Nordic AB, joka on Panasonic Corporationin täysin omistama tytäryhtiö. Panasonic Nordic AB on toiminut Suomessa huhtikuusta 2006. Suomessa Panasonicia myytiin 1970-luvulla tuotemerkeillä National ja myöhemmin National Panasonic.
Panasonicin liikevaihto Pohjoismaissa on yli 210 miljoonaa euroa, ja työntekijöitä on sata. 1970-luvulla Panasonicin tuotteita toi Suomeen Kaukomarkkinat (Nykyään Kauko). Yritys yhä edustaa Panasonicia ammattilaistuotteissa kuten videokameroissa ja vahvistettussa tietokoneissa tableteissa.


title: Informationsbyrån

text: Informationsbyrån eli IB oli Ruotsin sotilastiedustelun vuonna 1965 perustama salainen tiedustelupalvelu, joka hoiti osittain samankaltaisia tiedustelutehtäviä kuin valtiollinen poliisi, Säkerhetspoliskin (Säpo). Tilanne oli siis suurin piirtein samankaltainen kuin Suomessa, jossa rinnakkain toimivat vastavakoiluun keskittyvä suojelupoliisi ja osin ulkomaihin (Neuvostoliitto/Venäjä) tiedustelua kohdistava pääesikunnan tutkintatoimisto.


title: Informationsbyrån

text: IB:n edeltäjäorganisaatio oli vuosina 1946-1965 toiminut T-toimisto (T-kontoret). IB perustettiin, koska Säpon uskottiin olevan KGB:n soluttama. IB:n toiminta laajeni Suomeen ja herätti epäilyksiä Suomen puolueettomuudesta, mikä kiristi presidentti Kekkosen ja Ruotsin hallituksen välejä.


title: Informationsbyrån

text: IB:n päällikkönä toimi Birger Elmér vuoteen 1975 saakka.


title: Informationsbyrån

text: Ruotsalaiset toimittajat Jan Guillou ja Peter Bratt tuomittiin vankilaan vuonna 1973 sen jälkeen kun he olivat paljastaneet IB:n salaisen vakoilutoiminnan.


title: Informationsbyrån

text: 1970-luvulla IB:n radiotiedustelualus ajoi karille Kotkan saaristossa. Veneen radiolaitteet upotettiin Suomenlahteen ennen pelastusalusten saapumista.


title: Lastimerkki

text: Lastimerkki eli Plimsollin merkki on vesialuksen kyljessä vesilinjassa oleva viivasto, joka osoittaa aluksen suurimman sallitun syväyksen eli suurimman uppouman määrän kussakin veden tiheydessä sekä kullakin liikennealueella. Nyrkkisääntönä voidaan sanoa: mitä ylempänä merkki on, sitä enemmän alus voi ottaa lastia. Merkin korkeuteen kölistä vaikuttavat aluksen vakavuuskriteerit, kuten leveys ja pituus, sekä rakenne kuten jäävahvistus.


title: Lastimerkki

text: Merkit voivat olla maalattuja tai teräksestä leikattuja ja laivan kylkeen hitsattuja.


title: Lastimerkki

text: Lastimerkissä on omat viivansa makealle vedelle ja suolaiselle vedelle eri vuodenaikoina, sillä aluksen syväyksen kriteerinä on sen veden tiheys, jossa alus kelluu. Samoin liikennealueet määräävät suurinta lastimäärää. Esimerkiksi alimmaksi piirretään aina WNA-viiva, joka tarkoittaa pohjoisen Atlantin talviolosuhteita.


title: Lastimerkki

text:
Kirjaimilla on seuraavat merkitykset:
Lastimerkin kehittäjä oli Samuel Plimsoll, jonka mukaan merkkiä kutsutaan Plimsollin merkiksi.


title: XM8

text: XM8 Lightweight Modular Carbine Weapon on kehitteillä oleva rynnäkkökivääri, jonka oli tarkoitus korvata Yhdysvaltain maavoimien käyttämät M4-karbiinit. Ase perustuu suunnittelultaan ja toiminnaltaan pitkälti saksalaisen Heckler & Kochin G36C-karbiiniin.


title: XM8

text: XM-8 on Yhdysvaltain maavoimien koko M16-sarjan tulevaisuudessa mahdollisesti korvaavan XM29 OICW -projektin pääosa, johon kuuluu lisäksi kranaatinheitin- tai haulikkomoduuli.


title: XM8

text: Ensimmäiset 30 prototyyppiä saapuivat testiammuntoihin loppuvuonna 2003. Maavoimia syytettiin siitä, ettei se ollut kilpailuttanut hanketta, vaan antanut sen suoraan Heckler & Koch USA:lle. Niinpä hanke muodollisesti hyllytettiin ja maavoimat avasi ehdotuskilpailun seuraavan sukupolven 5.56 x 45 -rynnäkkökivääriperheelle vuoden 2004 marraskuussa.


title: AR-15

text: AR-15 on itselataava kerta- tai sarjatulta ampuva kiväärimalli, jonka yhdysvaltalaisen ArmaLiten pääsuunnittelija Eugene Stoner kehitti suunnittelemastaan 7,62x51mm NATO-kaliiperisesta AR-10 -kivääristä.


title: AR-15

text: ArmaLite myi vuonna 1959 AR-10:n ja AR-15:n valmistusoikeudet Colt's Manufacturing Companylle. Aseen edelleenkehittelyn jälkeen AR-15 valittiin vuonna 1967 Yhdysvaltain uudeksi jalkaväkikivääriksi M-16A1 -mallinimellä.


title: AR-15

text: Colt jatkoi AR-15 -tavaramerkin käyttöä kiväärin lähinnä siviilimarkkinoille tarkoitetuissa itselataava kertatuli-malleissa. Nykyään kivääriä valmistavat Coltin ja Daniel Defencen lisäksi useat muutkin asetehtaat lukuisina eri malleina sekä siviili- että viranomaismarkkinoille.


title: AR-15

text: Siviilimallit ovat suosittuja ampumaurheilussa sekä metsästyksessä mm. niiden helpon muokattavuuden vuoksi. Koska AR-15 on pitkälti modulaarinen konsepti ja eri valmistajien osia voi käyttää ristiin, on kiväärin varustelu omiin tarpeisiin sopivaksi helppoa runsaan varustevalikoiman ansiosta. Varsinkin toiminnallisissa ampumaurheilulajeissa kuten practical-ammunnassa sekä sovelletussa reserviläisammunnassa käytetään paljon kiväärin siviilimarkkinoille tarkoitettuja malleja.


title: AR-15

text: AR-15 kivääreitä on pesitetty myös 9x19mm, .45 ACP, .300 AAC, .300 whisper, 6.5 Grendel, 6.8 SPC, .223 remington ja 7,62×39 -kaliipereille.


title: Alcatraz

text: Alcatraz on San Franciscon lahdella sijaitseva saari, joka toimi aikoinaan varuskuntana ja sittemmin yhtenä Yhdysvaltain pahamaineisemmista vankiloista. Nykyään entinen vankilasaari on suojeltu virkistys- ja luonnonsuojelualue ja se on osa UNESCOn nimittämää Golden Gaten biosfäärialuetta. Saarelle pääsee lautalla San Franciscosta. Entinen vankilarakennus on suosittu matkailunähtävyys ja museo.


title: Alcatraz

text: Tiettävästi ensimmäinen Alcatrazilla käynyt eurooppalainen tutkimusmatkailija oli vuonna 1775 San Franciscon lahdelle saapunut espanjalainen Juan de Ayala, joka antoi saarella nimeksi La Isla de los Alcatraces eli ”suulien saari”. Koska Alcatrazissa ei ole koskaan elänyt suulia, eräät nykyhistorioitsijat ovat epäilleet, että de Ayala erehtyi luulemaan saarella pesineitä pelikaaneja suuliksi. Jo vuosisatojen ajan ennen ensimmäisten ihmisten saapumista Pohjois-Amerikkaan on Alcatrazilla pesinyt monia lintulajeja, kuten pelikaaneja, lokkeja ja merimetsoja.


title: Alcatraz

text: Yhdysvaltain kongressi esitti vuonna 1850, että San Franciscon edustalle pitäisi rakentaa linnoitus suojelemaan Kalifornian kultaryntäyksen ansiosta kasvavaa kaupunkia. Linnoituksen sijaintipaikaksi valittiin Alcatraz, ja 1850-luvun loppuun mennessä saarelle oli rakennettu paitsi varuskunta myös Yhdysvaltain länsirannikon ensimmäinen majakka. Samoihin aikoihin saarelle tuotiin sen historian ensimmäiset vangit, jotka olivat enimmäkseen niskuroinnista tai karkailusta syytettyjä sotilaita.


title: Alcatraz

text: Vuonna 1909 linnoitus ja alkuperäinen majakka purettiin, koska samoihin aikoihin saarelle päätettiin rakentaa vankila. Keskellä San Franciscon lahtea olevasta Alcatrazista ei ollut yhteyksiä ulkomaailmaan, joten pako vankilasta olisi ollut käytännössä mahdotonta. Aluksi Alcatraz toimi sotilasvankilana, kunnes 1930-luvun alussa siitä päätettiin tehdä liittovaltion vankila.


title: Alcatraz

text: Alcatrazista tehtiin virallisesti liittovaltion vankila vuonna 1934, ja sen vankeihin kuuluivat muiden muassa Al Capone, Alvin Karpis, ”Machine Gun” Kelly ja joukko muita kuuluisia gangstereita. Alcatraziin tuotuja vankeja pidettiin Yhdysvaltain vaarallisimpina ja arvaamattomimpina, mutta silti hyväkäytöksiset vangit saivat erilaisia etuoikeuksia, kuten mahdollisuuden päästä vankilan kirjastoon ja tavata sukulaisiaan.


title: Alcatraz

text: Oltuaan käytössä 29 vuotta Alcatraz suljettiin 21. maaliskuuta 1963 oikeusministeri Robert F. Kennedyn päätöksestä. Vankilan sulkemisen syynä oli ylläpidon kalleus verrattuna muihin vankiloihin sekä lahden saastuminen vankien ja vankilan henkilöstön aiheuttamista jätteistä. Lisäksi yleisö arvosteli jyrkästi vankilan ankaria oloja ja vankien huonoa kohtelua.


title: Alcatraz

text: Historiansa aikana Alcatrazissa tehtiin yhteensä 14 pakoyritystä, joihin osallistui 34 vankia. Näistä kaksi yritti pakoa kahdesti; seitsemän ammuttiin ja kuoli; kaksi hukkui; kolmesta ei ole julkaistu virallisia tietoja; ja loput saatiin vangittua uudelleen.


title: Alcatraz

text: Bernad Paul Coy, Joseph Cretzer, Clarence Carnes, Sam Shockley, sekä Miran Thompson olivat osallisena ”Alcatrazin taistelu” -nimellä tunnetussa pakoyrityksessä. 2. huhtikuuta 1945 heidän onnistui saada haltuunsa ampuma-aseita, joiden avulla he kykenivät pitämään osaa vankilasta hallussaan kahden päivän ajan ottamalla vartijoita panttivangeiksi. Sen aikana kolme vankia ja kaksi vartijaa sai surmansa (toinen vartijoista oli sama, joka loukkaantui vakavasti 1938 tapahtuneessa pakoyrityksessä, jossa vanki nimeltä Rufus Franklin pahoinpiteli hänet vasaralla). Pakoyritys epäonnistui ja oikeudenkäynnissä Carnes tuomittiin osallisuudesta 99 vuoden rangaistukseen, sillä hän ei ollut osallisena vartijoiden murhiin. Shockley ja Thompson saivat kuolemantuomion murhista ja heidät teloitettiin San Quentinin vankilan kaasukammiossa.


title: Alcatraz

text: 11. kesäkuuta 1962, osallistuivat Frank Morris, Allen West sekä veljekset Clarence ja John Anglin. Paon aikana Morris ja Anglinit onnistuivat pakenemaan sellistään vankilan katolle. Karkureita ei ole koskaan löydetty elävinä eikä kuolleina, mutta monet uskovat heidän hukkuneen. Anglinin veljesten sukulaiset ovat tosin väittäneet saaneensa heiltä kirjeitä. West osallistui paon suunnitteluun muttei varsinaiseen pakoon, joten viranomaiset eivät syyttäneet häntä pakoyrityksestä.


title: Alcatraz

text: Alcatraz pysyi hylättynä, kunnes vuonna 1969 suuri joukko Pohjois-Amerikan alkuperäisväestöjen edustajia saapui saarelle vaatien Yhdysvaltain hallitusta kohtelemaan intiaaneja entistä kunnioittavammin. Sittemmin saarelle saapui intiaanien seuraksi muiden muassa koululaisia, hippiliikkeen jäseniä ja Vietnamin sodan vastustajia.


title: Alcatraz

text: Miehityksen aikoihin Alcatrazia alettiin vandalisoida ja useimmat saaren rakennelmista kärsivät pahoja vaurioita. Tuhoutuneiden rakennusten joukkoon kuuluivat muiden muassa rannikkovartioston toimitilat ja vankilanjohtajan koti. Peräti 18 kuukautta kestänyt miehitys päättyi, kun intiaani-aktivistien johtajan, Richard Oakesin, 13-vuotias Yvonne-tytär kuoli pudottuaan alas eräästä saaren rakennuksesta.


title: Alcatraz

text: Vuonna 1972 Alcatrazin saari julistettiin Yhdysvaltain kongressin päätöksestä kansalliseksi suojelukohteeksi ja kulttuurihistorialliseksi muistomerkiksi. Saari kunnostettiin ja avattiin yleisölle vuonna 1973. Nykyisin Alcatraz on yksi San Franciscon tunnetuimmista turistikohteista, ja saarella vierailee joka vuosi yli miljoona turistia.


title: Raapale

text: Raapale () on tasan sadan sanan pituinen novelli, joka on lyhyydestään huolimatta selkeä kokonaisuus, jossa on alku ja loppu. Varsinaisen tekstin lisäksi kirjoittaja saa käyttää korkeintaan viittätoista sanaa otsikkoon ja mahdollisiin väliotsikoihin. Raapale keksittiin 1980-luvulla englantilaisten scifi-harrastajien keskuudessa, josta sen toi vuosikymmenen lopulla Suomeen "Aikakone"-lehti (nro 2/1989). Suomenkielisen sanan "raapale" keksi kirjailija Johanna Sinisalo, joka itsekin kirjoitti raapaleita."Aikakoneen" 10-vuotisjuhlanumero 3/1991.


title: Raapale

text: Suomen Mensa järjesti vuonna 2006 jäsenilleen raapalekirjoituskilpailun osana 40-vuotisjuhlallisuuksiaan. Kisan satoa julkaistiin Tietotila Oy:n julkaisemassa "Raapaleantologiassa".


title: Raapale

text: Vuonna 2013 Kuoriaiskirjat-kustantamo julkaisi Shimo Suntilan sadan raapaleen kokoelman "Sata kummaa kertomusta".


title: Indoktrinaatio

text: Indoktrinaation () käsite viittaa kasvatusfilosofiassa sellaiseen opettamiseen, jossa oppilas tai opiskelija asetetaan opetuksen kohteeksi, johon annetut opetussisällöt vain siirretään. Voidaan puhua myös manipulatiivisesta tai tendenssimäisestä opetuksesta. Indoktrinatiivinen opetus kantilaisesti määriteltynä on oppilaan tarkoituksellista alaikäisenä pitämistä. Oppilas ei missään vaiheessa nouse tasolle, jossa hän voisi itsenäisesti arvioida opetussisältöjen pätevyyttä. Indoktrinaatio-termin sen kielteisessä merkityksessä kehitti kasvatusfilosofi William Heard Kilpatrick 1920-luvulla Yhdysvalloissa.


title: Indoktrinaatio

text: Indoktrinaatiokeskustelussa on käytetty neljää kriteeriä indoktrinaation erottamiseksi opetuksesta:Kasvatustieteestä indoktrinaatio-termi levisi tiedotusoppiin. Siellä indoktrinaatio (ujuttaminen, mieleen iskostaminen, aatteeseen saattaminen, uskotus) on sanoman tuottajan vaikuttamaan pyrkivää viestintää, jossa viestinnän kohde ei tiedosta olevansa vaikutuksen kohteena. Mikäli viestinnän kohteelle paljastuu, että häneen on yritetty vaikuttaa, muuttuu indoktrinaatio hänen kannaltaan propagandaksi.


title: Indoktrinaatio

text: Kun lukijoiden, katselijoiden ja kuulijoiden tiedot ja lähdekritiikki kehittyvät, yhä suurempi osa indoktrinaatioksi tarkoitetusta vaikuttamisesta muuttuu vastaanottajan kannalta propagandaksi, koska hän tiedostaa vaikutusyrityksen.


title: Indoktrinaatio

text: Indoktrinaatiota voidaan toteuttaa objektiivisesti sääntelemällä uutisvirtaa ja uutispainotuksia joukkotiedotusvälineissä. Kun asiasta tuotetaan uutisia valikoimalla riittävän yksipuolinen kuva, alkaa yleinen mielipide muodostua halutun kaltaiseksi, vaikkei käytettäisi propagandan menetelmiä.


title: Kylmä rinki

text: Kylmä rinki ("Oz") on HBO:n tuottama fiktiivinen televisiosarja yhdysvaltalaisesta vankilasta nimeltä Oswald State Maximum Security Penitentiary, lyhyesti Oz. Sarjan loi Tom Fontana ja sitä tehtiin kuusi tuotantokautta.


title: Kylmä rinki

text: "Kylmää rinkiä" esitettiin 1997–2003, ja siitä tehtiin yhteensä kuusi tuotantokautta. Neljäs tuotantokausi oli 16 jakson mittainen, kun muihin viiteen kauteen kuului kahdeksan jaksoa. HBO ei esittänyt sitä perinteisessä televisiorytmissä, vaan neljän ensimmäisen tuotantokauden avausjakso esitettiin heinäkuun puolivälin tienoilla pari kuukautta ennen normaalia televisiosarjojen aloituskautta. Neljäs tuotantokausi oli 16 jakson mittainen, koska Fontana suostui tekemään kaudelle toisen puoliskon HBO:n saatua tietää, että David Chase tarvitsi lisää aikaa "Sopranosin" uuden kauden tuottamiseen.


title: Kylmä rinki

text: Suomessa sarjaa esitettiin Nelosen myöhäisillassa. Nelonen alkoi näyttää sarjan ensimmäistä tuotantokautta uusintakierroksena elokuussa 2011. Sarjan kaikki tuotantokaudet on saatavilla DVD:llä.


title: Kylmä rinki

text: Sarjan perusteemana on esitellä vankilaan joutuneita henkilöitä, heidän taustojaan ja sitä, minkä strategian vangit valitsevat selviytyäkseen erirotuisten vankien ja eri jengien välisten ristiriitojen keskellä. Ozissa ei ole mustavalkoista hyvää tai pahaa: jokainen hahmo, niin vangit kuin vankilan henkilökunta, on moniulotteisesti kirjoitettu ja antaa katsojalle paljon tilaa erilaisiin tulkintoihin vankilaelämän sosiaalisesta dynamiikasta. Sarjalle oli ominaista myös se, että kuka tahansa pää- tai sivuhenkilöistä saattoi menehtyä missä vaiheessa tahansa. Sarjan eräänlaisena metahahmona ja kertojana toimi pyörätuolissa istuva Augustus Hill (Harold Perrineau Jr.).


title: Kylmä rinki

text: Fontanan alkuperäistarkoituksena ei ollut erityisesti kritisoida Yhdysvaltain vankeinhoitojärjestelmää eikä tehdä poliittisia kannanottoja. Hänen päämääränsä oli kertoa vankien tarinoita ja kehittää niiden hahmoja. Sarja käsitteli kuitenkin laajasti vankeinhoitojärjestelmää ja erityisesti sen taustalla olevia poliittisia ja taloudellisia syitä. Lisäksi sarja käsittelee yksilön asemaa järjestelmässä ja sen vaikutusta yksilöön. Sarjan keskeisin teema onkin se, miten yksilö vastaa hänelle asetettuihin rajoitteisiin ja hänen kohteluunsa.


title: Kylmä rinki

text: "Kylmä rinki" käsittelee kuitenkin myös useita laajempia teemoja vankienhoitojärjestelmän ulkopuolella. Fontana toi sarjassa esille myös esimerkiksi sukupuoleen, seksuaalisuuteen, etnisyyteen, ikääntymiseen, syyllisyydentunteeseen ja pelastumiseen liittyviä aiheita. Yksittäiset jaksot ja sivujuonet saattoivat keskittyä myös erilaisiin yksittäisiin aiheisiin, kuten vankien äänestysoikeuteen, vankiloiden terveydenhuoltoon ja kuolemanrangaistukseen. "Kylmässä ringissä" käsitelläänkin huomattavan paljon filosofisia ja poliittisia sekä jopa uskonnollisia teemoja.


title: Kylmä rinki

text: Vaikka "Kylmä rinki" ei menestynytkään aivan yhtä hyvin kaupallisesti kuin HBO:n myöhemmät sarjat "Sopranos" ja "Sinkkuelämää", se sai kriitikoita pääsääntöisesti positiivisia arvosteluita. The New York Timesin kriitikko Stanley Crouch kehui esimerkiksi sarjan näyttelemistä yhdeksi elokuvahistorian parhaimmista. Kritiikkiä sarja sai erityisesti runsaasta väkivallastaan.


title: Tanssikoulutus Suomessa

text: Tanssikoulutuksella tarkoitetaan eri tanssin lajeissa annettavaa opetusta. Tanssikoulutus voi olla joko harrastajakoulutusta tai ammattiin tähtäävää. Tanssikoulutuksen alueeseen kuuluvat myös erilaiset tanssin historian ja tutkimuksen opinnot.


title: Tanssikoulutus Suomessa

text: Harrastajille tarkoitettuja eri tanssin alueisiin keskittyneitä kouluja Suomessa on ympäri maata. Monissa kansalaisopistoissa on myös tanssikursseja. Lasten ja nuorten tanssikoulutus on usein harrastajatoimintaa, vaikka jotkin oppilaitokset aloittavat ammattiin suunnatut opinnot jo varhain. Tanssiharrastuksen voi aloittaa useimmissa tanssikouluissa 3-4 -vuotiaana, mutta joissakin on myös nuoremmille tarkoitettuja vanhempi-lapsi-ryhmiä.


title: Tanssikoulutus Suomessa

text: Osa tanssikouluista on hyväksytty antamaan tanssin perusopetusta, joka on vastaavaa taiteen perusopetusta kuin esimerkiksi musiikkiopistoissa. Se koostuu varhaisiän opinnoista (alle kouluikäiset), perusopinnoista (ala-asteikäiset) ja syventävistä opinnoista (yläaste- ja lukioikäiset). Myös aikuiset voivat suorittaa tanssin perusopintoja. Opetuksen tavoitteena on antaa puitteet pitkäjänteiseen ja tavoitteelliseen tanssin harrastamiseen ja valmiudet jatkoon ammatillisissa opinnoissa. Joissakin kaupungeissa on erityisiä tanssilukioita, joissa tanssiopintoja voi sisällyttää lukio-ohjelmaan.


title: Tanssikoulutus Suomessa

text: Taidetanssin toisen asteen ammatillista koulutusta annetaan esimerkiksi konservatorioissa ja ammattioppilaitoksissa sekä Suomen kansallisoopperan balettioppilaitoksessa, jossa nuoremmille on myös balettiin keskittynyttä tanssin perusopetusta. Siellä voi tanssialan perustutkinnon (120 opintoviikkoa) lisäksi suorittaa näyttötutkinnon.


title: Tanssikoulutus Suomessa

text: Ammattikorkeakouluissa voi suorittaa tanssinopettajan tutkinnon ja Teatterikorkeakoulussa on korkeakoulutason koulutusta niin tanssijoille, koreografeille kuin tanssipedagogeillekin. Siellä on mahdollista myös suorittaa tanssin lisensiaatin ja tohtorintutkintoja joko taiteellis- tai tieteellispainotteisina.


title: Tanssikoulutus Suomessa

text: Tanssin korkeakoulutasoinen opetus Suomessa alkoi vuonna 1983 Teatterikorkeakoulun tanssitaiteen laitoksella. Tämän jälkeen on ammattiin tähtäävien eriasteisten opinahjojen määrä noussut huimasti. Aiemmin ammattioppia antoi vain Balettioppilaitos ja sekin vain tanssijakoulutusta. Nykytanssiin suuntautuneet hankkivatkin koulutuksensa usein ulkomailta.


title: Tanssikoulutus Suomessa

text: Teatteritieteen yhteydessä Helsingin yliopistossa voi opiskella tanssin historiaa ja tutkimusta.


title: Kajaani tanssii

text: Kajaani Tanssii -tapahtuma ja kansainvälinen koreografiakatselmus järjestetään vuosittain Kajaanissa Kaukametsän kongressi- ja kulttuurikeskuksessa. Tanssitapahtuma kestää kolme päivää ja koreografiakatselmus on kaksipäiväinen. Tapahtuma järjestetään helmikuussa ja se järjestettiin ensimmäistä kertaa vuonna 1991. Vuonna 2014 katselmus pidetään 19. kertaa.


title: Kajaani tanssii

text:
Katselmukseen voi pyrkiä koreografina niin tanssin harrastajat, opiskelijat kuin ammattilaisetkin. Tanssin laji ja tyylisuunta ovat vapaa.
Katselmuksessa on viisi sarjaa, joihin osallistuminen riippuu koreografin ja esiintyjien iästä ja mahdollisesta koulutuksesta.


title: Ashen Empires

text: Ashen Empires (AE) on keskiaikaiseen fantasiamaailmaan sijoittuva isometrinen MMORPG, jota ylläpitää Pixel Mine. Pelin aikaisempi versio "Dransik" oli merkittävä julkaisu MMORPG-genressä vuonna 2000. Pelin betatestauksessa osaanottajia oli tuhansia. Nykyisin pelaajamäärä on huomattavasti pienempi kuin beta-aikoina, mutta uusia pelaajia tulee peliin lähes päivittäin.


title: Ashen Empires

text: Pelissä on kaksi serveriä. Voit pelata joko Heroes (PvP eli Player vs. Player) tai Legends (PvE eli Player vs. Environment) -serverillä. Kummallakin servereistä on koko serverin laajuinen ns. "general chat", johon voi liittyä chat ikkunan kautta. Legends-serverin pelaajat ovat useimmiten ystävällisiä toisilleen ja juttelevat toistensa kanssa. Heroes-serverillä taas pelaajien välinen taistelu aiheuttaa eripuraa pelaajayhteisön sisällä, ja killat taistelevat usein toisiaan vastaan.


title: Ashen Empires

text:
Pelissä on kolme rotua: ihmiset (Human), yöhaltijat (Night Elf) ja örkit (Orc).
Örkeillä on muihin rotuihin nähden enemmän terveyttä (healthia) ja örkkien ei tarvitse levätä kuntoa (staminaa) niin kauan kuin muiden rotujen. Vastapainoksi örkeillä on huonompi maine (reputation) kuin muilla roduilla
Yöhaltijat ovat ketteriä väistämään iskuja ja näkevät hyvin pimeässä. Heillä on neutraali maine aloitusvaiheessa.
Ihmisillä on parempi maine kuin muilla roduilla. Ihmisillä ei ole erikoisominaisuuksia, vaan ne ovat tasapainotettu örkkien ja yöhaltijoiden välille.


title: Ashen Empires

text: Varsinaisia hahmoluokkia pelissä ei ole. Voit saada kaikki taidot täyteen tasoon riippumatta mistään valinnoistasi. Hahmosi kehittyessä joudut sijoittamaan pisteitä (orb) joko voimaan (strength), ketteryyteen (dexterity), älykkyyteen (intelligence) tai ruumiinrakenteeseen (constitution).


title: Ashen Empires

text:
Voima vaikuttaa hahmosi esineiden kantomäärään ja lähitaistelu (meelee) vahinkomäärään. Ketteryys auttaa väistelemään iskuja. Älykkyys parantaa velhojen hyökkäysvoimaa sekä kunnon palautumista, ja ruumiinrakenne antaa hahmollesi lisää terveyttä.
Yksi pelin parhaista ja käytetyimmistä osuuksista ovat tradeskillit. Alkuvaiheessa pelaajan taso nousee nopeimmin käyttämällä tradeskillejä. Pelaajat voivat olla mestareita kaikissa tradeskilleissä, mutta yhdenkin vieminen enimmäistasolle vaatii paljon aikaa.
Louhinnalla saamista kivistä voit sulattaa harkkoja, joista voit takoa erilaisia esineitä. Tarvitset louhiaksesi hakun, sulattaaksesi kuumennetun sulatusuunin ja takoaksesi vasaran ja alasimen.
Maanviljelyssä kaivat ensin lapiolla kuopan, johon istutat siemenet. Siemenistä kasvaa sitten pensas, jonka sadon voit käydä n. 10 minuutin kuluessa korjaamassa.
Puuseppä hakkaa ensiksi halkoja puusta, sahaa ne sitten laudoiksi ja tekee lopuksi puisia esineitä, vaikkapa säilytysarkkuja.
Kokkausta on kahdentyyppistä. Voit joko paistaa lihoja uunissa, tai voit leipoa sekoittamalla kulhoon jauhoja ja vettä jne. Ruuasta saa ns. "buffeja" eli hetken aikaa kestäviä parannuksia hahmollesi.
Alkemiassa sinun täytyy sekoittaa erilaisia aineita saadaksesi aikaan taikajuomia (potion).


title: Ashen Empires

text: Ashen Empiresissä otettiin 05.02.2007 käyttöön "Game Token" järjestelmä. Tämän uuden järjestelmän myötä peliä on mahdollista pelata ilmaiseksi vaikka maksimitasolle saakka, mutta maksavat jäsenet saavat paljon etuja. Jokaisen pelaajan nimen edessä näkyy joko kultainen, hopeinen, pronssinen tai timanttinen ikoni. Tämä kertoo kyseisen pelaajan jäsenyyden tasosta. Tunnukset, joilta loppuu kulta tai hopea jäsenyys, ja joilla ei ole timanttia, palaavat automaattisesti pronssitasolle.


title: Ashen Empires

text: Kultatason tunnus tarkoittaa, että jäsen on maksanut vähintään kuukauden ajan jäsenyyttä. Kultatason tunnuksia voi ostaa yhden kuukauden, kolmen kuukauden ja kuuden kuukauden erissä.


title: Ashen Empires

text: Timanttitunnuksen omistaja on maksanut kuuden kuukauden ajan jäsenyyttä.


title: Ashen Empires

text: Hopeatason tunnuksen omistaja on maksanut alle kuukauden jäsenyyttä. Hopeatason tunnukset on jaoteltu yhden päivän, kolmen päivän ja yhden viikon eriin.


title: Ashen Empires

text: Pronssitason pelaaja ei ole maksanut tunnukselleen jäsenyyttä. Pronssitason pelaaja voi tutkia koko maailmaa mukaan lukien lisäosien alueita, mutta heillä on silti suuria rajoituksia:


title: Ashen Empires

text: Pronssi-tunnuksilla on rajoitettu sitä, kuinka paljon kokemuspisteitä (experience point) voit päivän aikana kerätä, ja mitä esineitä voit löytää ja/tai tehdä. He eivät myöskään voi vaihtaa esineitä toisten pelaajien kanssa, eivätkä mennä partyihin (useamman pelaajan muodostama ryhmä). He eivät myöskään voi vahingoittaa toisia pelaajia, jollei heitä itseään vahingoiteta ensin.


title: Ashen Empires

text:
Game tokeneita voi tilata viiden, kymmenen ja kahdenkymmenen viiden dollarin erissä. Yhdellä dollarilla saa 20 game tokenia. Jäsennyyshinnasto on alla:Game tokeneilla voi tilata myös muutamia erikoisia pelin sisäisiä esineitä sekä peliin kuuluvat lisäosat Sands of Creation ja Talazar's Revenge sekä Tides of Fate.
Ostovalikkoon pääsee pelin sisällä kirjoittamalla /store pelin chat-ikkunaan.


title: Ashen Empires

text: Pelin Heroes serverin pelaajien välinen taistelu on toteutettu seuraavasti:


title: Ashen Empires

text: Kuka tahansa pelaaja voi hyökätä toisen pelaajan kimppuun missä vain, lukuun ottamatta muutamaa safe zonea (turva-aluetta). Kun pelaaja hyökkää toisen pelaajan kimppuun, hänen maineensa laskee, riippuen vastapuolen pelaajan maineesta. (Jos vastapuoli on pahamaineinen, et menetä niin paljoa mainetta hyökätessäsi hänen kimppuun). Voitettuasi vastustajan, sinusta tulee kriminaali (rikollinen). Tämän vaiheen aikana et voi mennä kaupunkiin, koska vartijat ottavat sinut kiinni. Jos kuolet tämän vaiheen aikana, synnyt rikollisille tarkoitettuun spawn gateen (syntymispisteeseen), joka on yleensä kauempana normaaleista spawn gateista. Tietyn ajan maassa ollessaan muut pelaajat voivat varastaa ruumiistasi aarteitasi joita kannoit mukana. Varastaminen vähentää mainettasi, ja varastetuissa esineissä on haittansa. Varastuksen kohteena oleva pelaaja saa tiedotteen, että sinä olet vienyt häneltä tavaroita. Voit myös odottaa ruumiin maatumista, jolloin tavarat putoavat maahan ja saat otettua ne ilman rangaistuksia.


title: Ashen Empires

text:
Peliin on ilmestynyt kolme lisäosaa. "Talazar's Revenge", "Sands of Creation" ja "Tides of Fate".
Molemmissa lisäosissa peliin tuli runsaasti uutta tutkittavaa aluetta ja ominaisuuksia. "Talazar's Revenge" mahdollistaa hahmosi kehityksen 105 tasolle ja "Sands of Creation" tasolle 110. Sands of Creationissa tuli peliin myös mahdollisuus tehdä omatekoisia taloja. "Tides of Fate" piti maksimitason 110:ssä, mutta lisäsi peliin pelaajien itse ohjaamat laivat ja mahdollisuuden tutkia Dransikin meriä.


title: Ashen Empires

text: "Dransik" on samalla pelimoottorilla pyörivä tilesetteihin perustuva versio "Ashen Empiresistä". Se avattiin uudestaan vuonna 2006, oltuaan noin kaksi vuotta kiinni. Peliä voi pelata ilmaiseksi rajoitetulla pankilla. Kertamaksulla saa pankin tilan loputtomaksi. (500 game tokenia)


title: Ashen Empires

text: "Dransik" tunnettiin ennen nimellä "Dransik Classic", mutta isometrisen "Dransikin" nimen vaihduttua "Ashen Empiresiksi", muutettiin pelin nimi "Dransikiksi".


title: Lehtikangas (Kajaani)

text:
Lehtikangas on Kajaanin taaja-alueella sijaitseva kaupunginosa. Se sijaitsee keskustan ja radan eteläpuolella. Alue on kasvanut etelään päin voimakkaasti sotien jälkeen. Tästä syystä paikalliset käyttävät alkuperäisestä alueesta nimeä Vanha Lehtikangas. Lehtikankaan kaupunginosaan kuuluvia alueita ovat Ala-Lehtikangas, Asemantaus, Vanha-Lehtikangas, Vesitorninmäki
Ylä-Lehtikangas, Soidinrinne, Soidinsuo, Laajankangas ja Kylmä.


title: Lehtikangas (Kajaani)

text: Soidinsuolla sijaitsee S-Market, sen yhteydessä toimiva postin toimipiste, apteekki, Lehtikankaan terveysasema, sekä R-kioski. Nämä kaikki palvelut ovat keskittyneet Soidinkadun alkupäähän. Kajaanin Planeetta ry:n tähtitorni sijaitsee Lehtikankaan vesitornin huipulla, Mäkikadulla.


title: Lehtikangas (Kajaani)

text: Laajankangas rakentuu Laajankankaankadun varteen rajautuen koillisessa Soidinsuohon, kaakossa Kehräämöntiehen, lounaassa Sotkamontiehen ja luoteessa Rinnekatuun. Alueella sijaitsee huoltoasema, Ratamon päiväkoti, kauppa sekä Lehtikankaan kirjasto. Laajankankaan luoteisosassa on enimmäkseen kerrostaloasutusta, kun taas kaakossa omakoti- ja rivitaloja.


title: Lehtikangas (Kajaani)

text: Lehtikankaan alueella on yksi ala-asteen koulu Pietari Brahen koulu, ja yläaste Hauholan koulu. Pietari Brahen kouluun yhdistyivät Soidinsuon ja Lehtikankaan koulut.


title: Kääpiöpinseri

text: Kääpiöpinseri on FCI:n ryhmään 2 (pinserit, snautserit, molossityyppiset ja sveitsinpaimenkoirat) kuuluva rotu. Rodun suosio on kasvanut tasaisesti 2000-luvulla, ja vuonna 2006 Suomessa rekisteröitiin yli 650 pentua.


title: Kääpiöpinseri

text: ”Iso koira pienessä koossa” kuvaa kääpiöpinseriä hyvin. Kääpiöpinserit ovat keskimäärin kiivaita, ystävällisiä, valppaita ja eloisia. Vilkkauden vuoksi kääpiöpinseri ei ole kaikista helpoin koulutettava.


title: Kääpiöpinseri

text: Rotuna kääpiöpinseri on suhteellisen terve ja pitkäikäinen.


title: Kääpiöpinseri

text: Suomen Kennelliitto ry:n jalostustieteellinen toimikunta on kokouksessaan 5/2007 (20.6.2007) hyväksynyt kääpiöpinsereille seuraavan rotukohtaisen PEVISA-ohjelman:


title: Kääpiöpinseri

text: ”Pentujen vanhemmista tulee olla polvitutkimuslausunto ja voimassa oleva silmätutkimuslausunto, joka ei saa olla 24 kuukautta vanhempi. Ohjelma on voimassa 1.1.2008–31.12.2012.”


title: Kääpiöpinseri

text: Lyhytturkkisena rotuna kääpiöpinseri on melko kylmänarka, joten talvella kääpiöpinseri tarvitsee vaatteita. Erityisesti korvat ovat herkät paleltumaan, joten kovilla pakkasilla ne on syytä suojata pipolla ja laittaa koiralle esimerkiksi potkupuku.


title: Kääpiöpinseri

text: Rotua pidetään nykyisin enimmäkseen seurakoirana. Kääpiöpinserit ovat aktiivisia ja kestäviä, ja soveltuvat hyvin lenkkikaveriksi ja tarvitsevat puuhastelua. Pelkäksi sohvaperunaksi rotu ei sovellu. Suosittuja harrastuksia ovat muun muassa toko, agility ja koiranäyttelyt. Kääpiöpinseri on nopea oppimaan. Motivointikeinoina voidaan käyttää esimerkiksi leluja ja makupaloja. Monet kääpiöpinserit ovatkin hyvin ahneita, mistä on hyötyä koiran kouluttamisessa.


title: Kääpiöpinseri

text: Rotu on myös hyvä vahtikoira, joka vahtii kotiaan sekä omistajiaan.


title: Kääpiöpinseri

text: Rotua käytetään esimerkiksi Israelissa vahtikoirana, joka haukkumalla ilmoittaa vieraat tulijat.


title: Kääpiöpinseri

text: Rotu on kotoisin Saksasta. Rotu sai alkunsa, kun pinseripentueisiin syntyi pienikokoisia pentuja, jotka yleensä tapettiin. Näiden pienikokoisten pinsereiden todettiin kuitenkin olevan elinkelpoisia ja hyviä vahti- ja rottakoiria. Vielä nykyäänkin löytyy sukulinjoja, joissa nämä ominaisuudet tulevat vielä esille.


title: Kääpiöpinseri

text: Omaksi rodukseen kääpiöpinseri tunnustettiin vuonna 1906. Suomeen ensimmäiset kääpiöpinserit tulivat 1920-luvulla. Varsinainen kasvatustyö Suomessa alkoi kuitenkin vasta 1950-luvulla.


title: Kääpiöpinseri

text: Alkuperäisen käytön takia rodulta on typistetty korvat ja häntä, jotta rotat eivät saisi otetta koirasta. Typistäminen on nykyään kuitenkin eläinsuojelulakien johdosta kielletty. Suomessa hännän typistämiskielto tuli voimaan 1. heinäkuuta 1996. Typistetyt yksilöt, jotka ovat syntyneet vuoden 2000 jälkeen, eivät saa osallistua koiranäyttelyihin, kokeisiin, kilpailuihin tai muihin Suomen kennelliiton alaisiin virallisiin koiratapahtumiin.


title: Kääpiöpinseri

text: Kääpiöpinserin tulisi olla pinserin pienoiskuva ilman kääpiökoiramaisia piirteitä. Kääpiöpinseri on 25–40 cm korkea ja painaa 4–11 kg. Rungon rakenne on neliömäinen. Kääpiöpinserillä on lyhyt, tiheä ja sileäkarvainen turkki. Suomessa hyväksyttyjä värejä ovat ruskea (punaruskeasta tummaan punaruskeaan) ja musta ruskeilla merkeillä (black & tan). Korvat voivat olla pystyt tai eteenpäin taittuneet. Häntä on luonnollinen. Purenta on leikkaava. Kääpiöpinseri liikkuu maatavoittavalla ravilla. Kuono on hoikka ja pitkä.


title: Kääpiöpinseri

text: Yhdysvalloissa ja Iso-Britanniassa kääpiöpinserille on omat rotumääritelmät, jotka eroavat jonkin verran meillä käytössä olevasta FCI:n rotumääritelmästä. Näin myös koirien ulkonäössä on eroja. Yhdysvalloissa kääpiöpinserit ovat usein kevyitä ja korkearaajaisia. Yhdysvalloissa sallittuja värejä ovat myös ruskea ruskeilla merkeillä (chocolate & tan), sininen ruskeilla merkeillä, sininen, fawn sekä valkoinen. Sekä Yhdysvalloissa että Iso-Britanniassa kääpiöpinserille toivotaan ns. hackney-tyylistä liikkumista, jossa koira nostelee etutassuja hackney-hevosen tapaan. Suomessa tällaiset liikkeet katsotaan virheeksi. Typistäminen on yleistä muun muassa USA:ssa, mutta Suomessa se on kiellettyä, kuten myös monessa muussa Euroopan maassa.


title: FCI-roturyhmä

text: FCI eli Fédération Cynologique Internationale on jakanut koirarodut rakenteen peruspiirteiden eli "tyypin" ja käyttötavan perusteella roturyhmiin. Koiranäyttelyissä rotukohtaisten kilpailujen jälkeen ROP-koirat (rotunsa paras) kilpailevat näissä ryhmissä, ja ryhmänsä voittaja (RYP eli ryhmänsä paras) edustaa ryhmäänsä näyttelyn parhaan koiran (BIS eli Best In Show) valinnassa. Näyttelyt voidaan myös rajata tietylle roturyhmälle.


title: Liittokansleri

text: Liittokansleri () voi tarkoittaa seuraavia:


title: Ahmad al-Jabir al-Sabah

text: Ahmad al-Jabir al-Sabah (arabiaksi أحمد الجابر الصباح, s. 1885 - k. 1950) oli Kuwaitin hallitsija, šeikki vuosina 1921-1950. Hän oli al-Sabahin dynastian kymmenes hallitsija. Hän oli Jabir II Al-Sabahin poika, tämä hallitsi maata 1915–1917. Ahmad al-Jabir al-Sabah astui valtaan vuonna 1921 setänsä Salim al-Mubarak al-Sabahin kuoleman jälkeen.


title: Ahmad al-Jabir al-Sabah

text: Ahmad Al-Jaber Al-Sabahin poika Jabir Al Ahmad al-Jabir al-Sabah oli Kuwaitin emiirinä 1977-2006.


title: Oulunkylän yhteiskoulu

text: Oulunkylän yhteiskoulu eli OYK, lempinimeltään Ogeli on Siltavoudintiellä, Oulunkylässä, Helsingissä sijaitseva yksityinen koulu, johon kuuluu lukio ja yläaste. Nykyinen koulurakennus valmistui vuonna 1956 ja sitä laajennettiin vuonna 1995. Yläasteella on myös musiikkiluokka ja matemaattis-luonnontieteellinen painotusluokka. Lukiossa voi suorittaa teatteritaiteiden, kotitalouden, musiikin ja kuvataiteen lukiodiplomit sekä saksan kielidiplomin (Deutsches Sprachdiplom) tasot I ja II. Koulun rehtorina toimii Mirva Lindström. Matemaattis-luonnontieteellinen painotus ei ole virallinen erikoislinja.


title: Oulunkylän yhteiskoulu

text: Tällä hetkellä koulussa opiskelee lähes 900 oppilasta ja opettajia on noin 60. Lukioon hyväksytään vuosittain 125 opiskelijaa, ja keväällä 2016 alin hyväksytty keskiarvo oli 9,00. Oulunkylän yhteiskoulu oli kevään 2017 ylioppilaskokeiden kaikkien kokeiden tulosten keskiarvon perusteella Suomen 10. parhain lukio.


title: Oulunkylän yhteiskoulu

text: Oulunkylän yhteiskoulun perustivat Oulunkylän Suomalaisen Seuran jäsenet jo vuonna 1924. Koulurakennuksena toimi silloin villa Lindebo ja koulun ensimmäisenä lukuvuonna kouluun hyväksyttiin 40 oppilasta. Koulurakennusta laajennettiin myöhemmin 1930-luvulla.


title: Oulunkylän yhteiskoulu

text: Oppilasmäärän noustessa 1950-luvulla, tarvittiin uusi koulurakennus ja sen tontiksi saatiin Oulunkylän kartanolta luovutettu alue. Tälle tontille rakennettiin uusi rakennus, joka valmistui vuonna 1956. Tämän ansiosta koulun oppilasmäärä oli 1950-luvun lopulla lähes 700, mutta tilaa tarvittiin yhä ja koulua laajennettiin edelleen useasti vuosien saatossa.


title: Oulunkylän yhteiskoulu

text: Vuonna 1971 perustettu, koulun musiikinopettajana toimineen Klaus Järvisen johtama Oulunkylän Pop & Jazz opisto (myöh. Helsingin Pop & Jazz Konservatorio) toimi pitkään koulun tiloissa, ja tästä alkanut musiikin painotus opetuksessa on jatkunut nykypäiviin saakka.


title: Oulunkylän yhteiskoulu

text: Vuonna 1995 koululle rakennettiin kokonaan uusi puoli, jossa sijaitsevat muun muassa ajanmukaiset fysiikan ja kemian opetustilat ja uusi kouluruokala. Viimeisin saneerausurakka valmistui vuonna 2007. Silloin remontoitiin koulun jumppasali ja pukuhuonetilat.


title: Koskenlaskija (juusto)

text: Koskenlaskija on Valion valmistama sulatejuusto. Koskenlaskijan valmistus aloitettiin Helsingissä vuonna 1933, ja se on ensimmäinen Valion valmistama sulatejuusto. Vuosien kuluessa Koskenlaskijaa on valmistettu myös Lahdessa (1940–1967), Tampereella (1967–1989) ja Vantaan Vaaralassa, jossa sitä nykyään valmistetaan. Valio Koskenlaskija on Suomen ostetuin sulatejuusto. Koskenlaskija on Valion rekisteröimä tavaramerkki.


title: Koskenlaskija (juusto)

text: Koskenlaskija-sulatejuusto on säilynyt kautta vuosikymmenien lähes samanlaisena leikattavana blokkina. Nykyään tuotevalikoimassa on myös levittyvä Koskenlaskija sekä Koskenlaskija-sulatejuustoviipaleet. Perinteisen maun lisäksi Koskenlaskija-sulatejuustoa saa myös voimakkaana sekä maustettuina versioina (kylmäsavuporo, viherpippuri, paprika ja yrtti-valkosipuli).


title: Koskenlaskija (juusto)

text: Tuotteen ulkoinen asukin on pysynyt miltei muuttumattomana pakkauksen kansikuvan koskea laskevine tukkijätkineen. Alkuperäisen 250 g pakkauksen koristelun piirsi Veikko Emil Sipinen, ja ulkoasua on modernisoitu vuosien saatossa vain vähän.


title: Koskenlaskija (juusto)

text: Koskenlaskija nousi vuonna 2015 Suomen kolmanneksi arvostetuimmaksi juustobrändiksi "Markkinointi & Mainonta" -lehden ja Taloustutkimuksen vuosittaisessa Brändien arvostus -kyselyssä. Arvostetuimmaksi äänestettiin saman yrityksen Aura ja toiseksi arvostetuimmaksi Oltermanni.


title: Koskenlaskija (juusto)

text: Mittava blokkisulatejuustojen valmistus aloitettiin sota-aikana. Suosio perustui hyvään säilyvyyteen, makuun sekä korkeaan ravintoarvoon. 500 gramman Koskenlaskija-pakkausta käytettiin jatkosodan aikana kaukopartiomiesten viiden päivän muona-annoksen osana.


title: Kloonisotilaat

text: Kloonisotilaat ovat "Tähtien sota" -saagan fiktiivisiä hahmoja.


title: Kloonisotilaat

text: Kloonisotilaiden alkumuottina toimi kuuluisa palkkionmetsästäjä Jango Fett, jonka kreivi Dooku palkkasi. Kloonisotilaita valmistivat Tasavallalle taitavat kaminolaiset, joiden tehtaissa kaikki kloonien koulutus- ja kasvatusprosessit käydään läpi. Myöhemmin kloonien koulutuspaikkoja levisi muuallekin galaksiin, jotta uusia sotilaita saataisiin nopeasti taistelutantereelle.


title: Kloonisotilaat

text: Kloonit ovat hyvin koulutettuja sotilaita, jotka tottelevat sokeasti jokaista käskyä. Kloonit ovat varustautuneet valkoisella haarniskalla ja kypärällä, jossa on T:n muotoinen visiiri. Kloonit ovat muuttuneet "" "" mennessä enemmän alkuperäisissä "Tähtien sodissa" esiintyneiden Imperiumin iskujoukkojen näköisiksi. Kloonien ase- ja alusarsenaali on myös selvästi laajentunut kloonisotien edetessä. "Sithin kostossa" huomaa jo, että monet kloonien alukset ja laitteet ovat muuttuneet yhä enemmän alkuperäisissä "Tähtien sodissa" olleiden alusten ja laitteiden näköisiksi.


title: Kloonisotilaat

text: "Sithin kostossa" näkyneet kloonikomentajat – Bly, Neyo, Bacara, Thire, Gree ja Cody –ovat erikoiskoulutettuja klooneja. Ne ovat saanet ARC-kloonikoulutuksen (Advanced Recon Commando, kokenut tiedustelijakommando), jossa kloonien taitoja tehostetaan enemmän. Nämä taidot näkyvät klooneissa selvänä itsenäisyytenä, jopa aggressiivisuutena. On myös muita erikoiskouluttettuja klooneja, jotka suorittavat muita, esimerkiksi vakoilutehtäviä vihollisen eturivien takana. Kloonikoulutukseen kuuluu myös erilaisten alusten ja laitteiden käyttöön tarkoitettua pilottikoulutusta.


title: Kloonisotilaat

text: "Sithin kostossa" kloonit kääntyivät jedejä vastaan Palpatinen antaman Käsky 66:n myötä, joka tarkoitti kaikkien jedien tuhoamista. Käytännössä kloonit muuttuivat tällöin keisarin alaisiksi iskujoukoiksi.


title: Kloonisotilaat

text: Klooneilla oli kahdestakymmenestä plastoidipalasta tehty kestävä haarniska, jotta heillä olisi mahdollisimman tehokas suoja esim. sädeasetta vastaan, kranaatin sirpaleita ja kypärä auttaa suojaamaan kaasuilta, koska siinä on ilmansuodatin ja happisäiliö. Haarniska ei kuitenkaan kestä suoraan kohti ammuttua sädeaseen ammusta, mutta kestää, jos ammus on kimmonnut jostain.


title: Saaristo

text: Saaristo eli saariryhmä on useiden saarten muodostama ryhmä tai ketju. Se on voinut syntyä esimerkiksi tulivuoritoiminnan, eroosion, sedimentoitumisen tai maankohoamisen seurauksena. Esimerkiksi Havaiji on syntynyt Tyynenmeren mannerlaatan kulkiessa itään niin sanotun kuuman pisteen yli, jolloin paikalle on syntynyt tuliperäisten saarten ketju. Saaristomeri puolestaan on syntynyt jääkauden ja sitä seuranneen maankohoamisen tuloksena. Indonesia muodostaa maailman laajimman saariston, jonka pituus on 5 600 kilometriä ja johon kuuluu noin 17 000 saarta. Eniten saaria ja luotoja maailman saaristoista on kuitenkin Saaristomeressä, noin 40 000.


title: Al-Farabi

text: Abū Nasr Muhammad ibn al-Farakh al-Fārābi (870–950) (, ) tai Abū Nasr al-Fārābi (joidenkin lähteiden mukaan: Muhammad ibn Muhammad ibn Tarkhan ibn Uzalagh al-Farabi), oli muslimifilosofi ja tiedemies. Hänet tunnetaan Euroopassa nimellä Al-Farabi. Hän oli aikansa suurimpia filosofeja ja tiedemiehiä. Häntä voidaan pitää islamilaisen maailman Voltairena.


title: Al-Farabi

text:
Al-Farabin kuva on Kazakstanin 200 tengen setelissä. Silti ei ole päästy yhteisymmärrykseen siitä, mikä oli Al-Farabin etninen tausta tai kansallisuus. On olemassa tietoja, joiden mukaan Al-Farabin aikana ei kirjattu ylös hänen henkilötietojaan jotka koskivat taustaa ja kansalaisuutta. Jotkut historiantutkijat väittävät, että Al-Farabi syntyi Wasjin kylässä, Farabissa (nykyisessä Otrarin kaupungissa, Kazakstanissa), turkkilaiseen perheeseen. Al-Farabin persialaisnimi "Parab" mainitaan vanhassa "Hodud al-'alam" -kirjassa joka kirjoitettiin 900-luvulla. Kirjan mukaan Al-Farabin syntymäpaikka oli Persia (nykyinen Iran). Ibn al-Nadim ja muut historiantutkijat väittävät, että Al-Farabin syntymäpaikka olisi Faryab, joka sijaitsee Khorasanissa nykyisen Afganistanin alueella.
Al-Farabin elämästä tiedetään ainakin se, että hän kävi kouluja Faryabissa ja Buharassa. Hän saapui Bagdadiin ansaitsemaan rahaa jatko-opiskelua varten vuonna 901. Hän opiskeli kristityn opissa.


title: Al-Farabi

text: Al-Farabilla oli suuri vaikutus tieteen nousuun ensimmäisen ja toisen vuosituhannen vaihteen aikana. Filosofina Al-Farabi tunnetaan uusplatonistina joka kirjoitti laajoja arvosteluita Aristoteleen teoksista. Myöhemmin kävi kuitenkin ilmi, että nämä eivät olleetkaan hänen kirjoittamiaan vaan ne oli kirjoittanut Plotinos joka oli myös uusplatonilainen.


title: Al-Farabi

text: Al-Farabi kirjoitti myös kirjoja musiikista. Hän oli lahjakas soittaja ja kehitti monia musiikki-instrumentteja. Hänen kehittämää sointua käytetään arabialaisessa musiikissa.


title: Iron Chef

text: Iron Chef (料理の鉄人) on japanilainen televisiosarja, jonka jokainen jakso kertoo yhdestä haastajakokista, joka haastaa yhden kolmesta Iron Chef -kokista. Yleensä haastajat ovat kokeneita kokkeja tai keittiömestareita, jotkut myös omistavat oman ravintolan. "Iron Chefissä" on joka jaksossa oma hedelmänsä, lihansa tai vastaava, josta on valmistettava maittavia ruokia tunnissa ja vakuuttaa tuomaristo. Jaksoja yhdistää myös se seikka, että vaikka jokaisessa jaksossa Iron Chef on nimellisesti vaarassa hävitä kilpailun, niin käytännössä Iron Chef vie aina voiton.


title: Iron Chef

text: Sarjaa esitetään Suomessa Jimillä englanniksi puhuttuna ja suomeksi tekstitettynä.


title: Asymptoottinen suoritusaika

text: Asymptoottinen suoritusaika kuvaa algoritmin suoritusajan rajoja suhteessa algoritmin käsittelemän tietojoukon kokoon. Tietojoukon koon kasvaessa algoritmin suoritusaika lähestyy, mutta ei koskaan lähestymissuunnasta riippuen ylitä tai alita, asymptoottista rajaa. Ajan yksikkönä käytetään yhtä algoritmin suorittamaa askelta. Esimerkiksi hyvin sekoitettu korttipakka, jossa on N korttia voidaan järjestää arvojärjestykseen käymällä pakka läpi korkeintaan N kertaa ja jos havaitaan vierekkäiset kortit väärässä järjestyksessä, vaihdetaan näiden paikkaa (kuplalajittelu). Tällöin korttipakan järjestämisen asymptoottinen ylärajan sanotaan olevan "O(n)". Jos korttipakka on jo järjestyksessä, se havaitaan käymällä kaikki kortit läpi, mistä saadaan asymptoottiseksi alarajaksi "Θ"(n).


title: Asymptoottinen suoritusaika

text: Puhtaan matematiikan ja mekaanisen laskennan välillä on useita eroja, joista yksi on monien matematiikan funktioiden asymptoottinen luonne. Mikäli näitä funktioita pyritään ratkaisemaan alkeisoperaatioiden avulla, laskenta-aika venyy. Piin desimaalien laskenta on tästä yksi esimerkki. Käytännössä usein riittää kuvata yhtälö yksinkertaisemmassa muodossa, koska käsiteltävien desimaalien määrä monissa järjestelmissä (esimerkiksi talous-) on rajoitettu. Alla on matemaattinen kuvaus riittävällä tarkkuudella ratkeavasta funktiosta.


title: Asymptoottinen suoritusaika

text: Funktioiden kasvunopeudesta käytetään useita eri merkintätapoja. Tässä niistä yleisimmät, eli


title: Asymptoottinen suoritusaika

text: Lisäksi vielä vähemmän käytetty merkintätapa:


title: Asymptoottinen suoritusaika

text:
Matemaattinen merkitys:
"Ο"(g(n)) = {f(n) | 0 ⇐ f(n) ⇐ cg(n) kaikilla n >= n}
missä c on jokin positiivinen reaaliluku ja n on jokin luonnollinen luku.


title: Asymptoottinen suoritusaika

text: Merkitään, että f(n) = "Ο"(g(n)).


title: Asymptoottinen suoritusaika

text: Ordo-merkintä kuvastaa pahinta mahdollista tapausta. Se rajoittaa ylhäältä päin aidosti algoritmin suoritusaikaa. Esimerkiksi pikalajittelu toimii nopeimmin jos alkiot ovat syötteessä mahdollisimman sekaisin. Lisäyslajittelu toimii nopeimmin jos alkiot ovat jo järjestyksessä, ja hitaimmin jos käänteisessä järjestyksessä. Ordo-notaatiolla jätetään syötteen aiheuttama suoritusajan vaihtelu huomiotta, ja keskitytään vain pahimpaan mahdolliseen tapaukseen, jolloin lajittelu kestää eniten aikaa.


title: Asymptoottinen suoritusaika

text:
Ordo-notaatiolla siis ilmoitetaan:
Suoritukseen kuluu maksimissaan näin monta alkeisoperaatiota syötteestä riippumatta, mutta se voi valmistua vähemmälläkin


title: Asymptoottinen suoritusaika

text:
Matemaattinen merkitys:
"Θ"(g(n)) = {f(n) | 0 ⇐ c*g(n) ⇐ f(n) ⇐ cg(n) kaikilla n >= n}
missä c,c on jokin positiivinen reaaliluku ja n on jokin luonnollinen luku.


title: Asymptoottinen suoritusaika

text: f(n) on jokin "Θ"(g(n)):ään sisältyvä funktio, toisin sanoen: on olemassa sellaiset vakiot c,c että f(n) on jossain välillä c*g(n)..c*g(n), silloin kun n kasvaa riittävän suureksi.


title: Asymptoottinen suoritusaika

text: Θ(g(n)) on siis itse asiassa funktioiden joukko.


title: Asymptoottinen suoritusaika

text: Theta-merkintä kertoo sekä hitaimman että nopeimman suoritusajan. Toisin sanoen, algoritmin toimiessa "Θ"(n) -ajassa, se Ordo-notaation perusteellakin toimii "Ο"(n) -ajassa. Mutta, jos algoritmi toimii "Ο"(n) ajassa, siitä ei välittömästi seuraa, että algoritmi toimisi "Θ"(n) -ajassa, sillä "Θ"(f(n)) sisältää "Ο"(f(n)):n mutta "Ο"(f(n)) ei sisällä "Θ"(f(n)):aa.


title: Asymptoottinen suoritusaika

text:
Theta-notaatiolla siis ilmoitetaan:
Tarvittavien alkeisoperaatioiden määrä on aina tällä välillä syötteestä riippumatta


title: Asymptoottinen suoritusaika

text: Osoitetaan että 12n != "Θ"(n).


title: Asymptoottinen suoritusaika

text:
Väite:
12n != "Θ"(n)
Vastaväite:
12n = "Θ"(n)
Tällöin pitää löytyä sellaiset c ja n että:
12n ⇐ cn kaikilla n >= n
Mutta tällöinhän:
12n⇐ c kaikilla n >= n


title: Asymptoottinen suoritusaika

text: Josta nähdään, että alkuperäinen väite on tosi 12n != "Θ"(n).


title: Asymptoottinen suoritusaika

text: Samalla periaatteella voidaan todistaa, että 12n = "Θ"(n) on tosi.


title: Jalkaväenkivääri M/27

text: Jalkaväenkivääri M/27 eli Pystykorva oli Suomen maavoimien peruskivääri 1920-luvulta talvisotaan asti. Jatkosodan alkaessa sen paikan peruskiväärinä oli ottanut M/39 ”Ukko-Pekka”.


title: Jalkaväenkivääri M/27

text: Pystykorva on suomalaisvalmisteinen,(vanhoista osista koottu, piippu uusittu) muokattu versio venäläisestä Mosin Nagant M/91 -pulttilukkokivääristä. Suurimmat erot venäläismalliin ovat lyhennetty piippu ja paranneltu laukaisumekanismi sekä etutähtäin, josta nimi Pystykorva tuleekin: sen reunimmaiset osat muodostavat jyvää suojaavat pystyssä olevat ”korvat”.


title: Jalkaväenkivääri M/27

text: Ase on miltei identtinen harvinaisemman M/28-suojeluskuntakiväärin kanssa. Laukaisukoneistoissa on pieniä eroja. Pystykorva sai jonkin verran kielteistä palautetta sen pistimen taipumuksesta ammunnan aikana murtaa aseen etuhelan kiinnitys. Syynä tähän oli liian ohut etutukki, johtuen aseen lyhentämisestä vanhoista M/91-kivääreistä. Rakennetta korjattiin vuonna 1937 asentamalla vahvistettu etuhela. Silti mallia 27 pidettiin luotettavana ja tarkkana aseena. Valtion kivääritehdas ja Tikkakoski Oy valmistivat aseita vuosina 1927–1930 60 000 kappaletta ja vuosina 1937–1939 lujemmalla tukilla ja vahvistetulla siderenkaalla 5 000 kappaletta. Aseesta valmistettiin myös lyhyempää ratsuväen mallia noin 2 500 kappaletta sarjanumeroilla 72000–74900. Suuri osa ratsuväkimallista 91/27rv tuhoutui jatkosodan aikana Viipurinlahden taisteluissa. Jäljelle jääneistä harvat yksilöt museoitiin ja loput romutettiin 1950-luvulla.


title: Jalkaväenkivääri M/27

text: Pystykorvan suunnittelijana ja lopulliseen muotoon kehittäjänä mainitaan jääkärikapteeni Iisak Einar Kuusisto.


title: Formula 1 -kausi 1995

text: Formula 1 -kausi 1995 oli Formula 1 -sarjan 46. maailmanmestaruuskausi.


title: Formula 1 -kausi 1995

text:
Kausi päättyi saksalaisen Michael Schumacherin ylivoimaiseen voittoon, hän ajoi Benetton -tallin autoa. Benetton voitti myös valmistajien maailmanmestaruuden. Damon Hill oli kolmannen kerran peräkkäin MM-pisteissä kolmen parhaan joukossa.
Kaudeksi 1995 säännöt olivat muuttuneet joiltakin osin ratkaisevasti lähinnä Imolan mustan viikonlopun johdosta.


title: Formula 1 -kausi 1995

text: Benetton -talli sai käyttöönsä Renault’n moottorit. Michael Schumacher voitti yhdeksän 17:stä GP:stä ja saavutti uransa toisen maailmanmestaruuden.


title: Formula 1 -kausi 1995

text: Kauden kaikki kilpailut yhtä lukuun ottamatta voitettiin Renault’n moottereilla. Montrealissa Jean Alesi ajoi voiton Ferrarilla.


title: Formula 1 -kausi 1995

text: Damon Hill sai vastaansa paljon kritiikkiä kauden 1995 aikana, monesti omien ajovirheidensä seurauksena. Lisäksi kiistanalainen törmäys Schumacherin kanssa Britannian Grand Prix’ssä lisäsi paineita. Britti kärsi myös teknisistä ongelmista Williams-autonsa kanssa, jolloin hän antoi Schumacherille helpohkon mestaruuden.


title: Formula 1 -kausi 1995

text: Mika Häkkinen ajoi hengenvaarallisen ulosajon Australian GP:ssä. Vain lääkäreiden nopea toiminta pelasti hänen henkensä.


title: Formula 1 -kausi 1995

text: Nigel Mansell teki paluun sarjaan McLarenin ratissa. Britti ei kuitenkaan mahtunut tallin autoon ja hän ei pystynyt osallistumaan kauden kahteen ensimmäiseen kilpailuun. Rattiin päästyään tallitoveri Häkkinen kuitenkin voitti hänet, eikä vanhan mestarin vauhti enää tyydyttänytkään McLarenia. Mark Blundell korvasikin Mansellin viidennestä kilpailusta eteenpäin.


title: Formula 1 -kausi 1995

text: Kausi 1995 oli viimeinen Jean Alesille ja Gerhard Bergerille Ferrarilla. Molemmat vaihtoivat Benettonille kaudeksi 1996 ikään kuin korvaukseksi siitä, kun Michael Schumacherin mukana Ferrarille meni myös muuta henkilökuntaa.


title: Michael Conrad

text: Michael Conrad (16. lokakuuta 1925, New York – 22. marraskuuta 1983, Los Angeles) oli yhdysvaltalainen näyttelijä. Hän aloitti uransa 1950-luvulla. Conrad esitti muun muassa Phil Esterhausia televisiosarja Hill Street Bluesissa. Hänen viimeiset Hill Street Blues -kohtauksensa tehtiin sairaalasta käsin. Hänet tuotiin sairaalasta aamulla ambulanssissa studiolle, josta hän palasi kuvausten jälkeen takaisin sairaalaan ambulanssissa. Viimeiset hänen tähdittämänsä kohtaukset tehtiin viikkoa ennen kuin hän kuoli. Hän kuoli virtsaputken syöpään.


title: Manitoba Junior Hockey League

text: Manitoba Junior Hockey League (MJHL) on yksi Canadian Junior A Hockey Leaguen jääkiekon junioriliigoista. Se toimii Manitoban provinssissa Kanadassa. Liigan tavoitteena on myös koulutukseen ja kansalaistaitoihin painottaen antaa nuorille jääkiekkoilijoille paras mahdollinen kasvu- ja kehittymisympäristö urheilijana.


title: Manitoba Junior Hockey League

text: Manitoba Junior Hockey Leaguessa pelaa 11 joukkuetta. Joukkueet on jaettu kahteen divisioonaan.


title: Pierre de Coubertin

text: Paroni Pierre de Coubertin (syntyjään Pierre de Frédy, 1. tammikuuta 1863 Pariisi – 2. syyskuuta 1937 Geneve) oli ranskalainen pedagogi ja historioitsija, mutta parhaiten hänet tunnetaan nykyaikaisten olympialaisten perustajana.


title: Pierre de Coubertin

text: De Coubertin organisoi 23. kesäkuuta 1894 kansainvälisen konferenssin Sorbonnessa, Pariisissa. Hän ehdotti antiikin olympialaisten uudelleen järjestämistä. Tämä johti Kansainvälisen Olympiakomitean perustamiseen. De Coubertinista tuli sen pääsihteeri. Päätettiin myös, että ensimmäiset nykyaikaiset olympiakisat pidetään vuonna 1896 Ateenassa, Kreikassa ja että ne järjestetään joka neljäs vuosi. Näistä kisoista tuli menestys ja de Coubertinista tuli KOK:n puheenjohtaja kreikkalaisen Demetrius Vikelasin väistyttyä syrjään kotimaassaan järjestettyjen kisojen jälkeen.


title: Pierre de Coubertin

text: Vaikka ensimmäiset kisat menestyivät, seuraavat kisat vuonna 1900 Pariisissa (de Coubertinin kotikaupungissa) ja vuonna 1904 St. Louisissa järjestettiin maailmannäyttelyiden yhteydessä eivätkä ne muun ohjelman seassa herättäneet juurikaan kiinnostusta. Coubertin kommentoi ylipäätään maailmannäyttelyinstituutiota sangen kriittisesti: hän syytti sitä viihteellistymisestä ja katsoi, että olympialaisten tapainen urheilullinen kilvoittelu ajaisi rauhanaatetta paremmin kuin teollinen kilpailu ja vertailu näyttelyissä. Sen lisäksi hän piti näyttelyissä pidettyjen tiedekonferenssien arvoa keskinkertaisina, koska tiedemiehet olivat näyttelyissä liiaksi lomatunnelmissa keskittyäkseen tieteen tekemiseen. Coubertin kuitenkin myönsi konferenssien olevan hyviä kontaktienluomispaikkoja, ja lisäksi hän kiitteli vuoden 1893 Chicagon maailmannäyttelyä siitä, että vaikka sielläkin oli viihteellistyminen voimakasta, oli viihde erillisellä Midwayn alueella, kun taas vakavampi puoli oli White Cityssä.


title: Pierre de Coubertin

text: De Coubertin osallistui itse vuoden 1912 olympialaisiin taidelajeissa. Hänen runonsa "Oodi urheilulle" voitti kultamitalin. De Coubertin käytti kuitenkin salanimeä, ja teoksen kirjoittajiksi mainittiin saksalaiset Georges Hohrod ja Martin Eschbach.


title: Pierre de Coubertin

text: Pierre de Coubertin väistyi KOK:n johdosta ja olympiakomitean jäsenyydestä Pariisin 1924 kisojen jälkeen vuonna 1925 mutta toimi järjestön kunniapuheenjohtajana kuolemaansa asti. De Coubertin on haudattu Lausanneen, mutta hänen sydämensä on haudattu erilleen monumenttiin vanhan Olympian raunioiden lähelle.


title: Sniper (yhtye)

text: Sniper on ranskalainen rap-yhtye, joka käsittelee sanoituksissaan yhteiskunnallisia asioita. Se perustettiin alun perin 1997 ja nykyisen nimensä se otti 2001. Sanoitukset ovat roiseja, ja Ranskan silloinen sisäministeri Nicolas Sarkozy on todennut niiden olevan "väkivaltaisia, rasistisia ja herjaavia".


title: Salkuton ministeri

text: Salkuton ministeri on hallituksen ministeri, jolla ei ole vastuualuetta, etenkään ministeriötä, johdettavanaan.


title: Salkuton ministeri

text: Suomessa salkuttomia ministereitä käytettiin vuodesta 1919 alkaen hallituksen poliittisen tasapainon saavuttamiseksi. Varsinaisia salkuttomia ministereitä tällä virkanimikkeellä ei ole kuulunut hallituskokoonpanoihin 1940-luvun jälkeen, eikä heitä voi enää nykyisen perustuslain mukaan nimittää.


title: Salkuton ministeri

text: Salkuttomaksi ministeriksi on useissa yhteyksissä epävirallisesti kutsuttu myös kansliaministeriä (ministeri valtioneuvoston kansliassa). Kesäkuussa 2003 nimitetyn Vanhasen I hallituksen ministeri valtioneuvoston kansliassa oli Paula Lehtomäki (keskusta). Hänellä oli kuitenkin selkeä vastuualue, joka koostui muun muassa ulkomaankauppa- ja EU-asioista, joten häntä ei voi rinnastaa salkuttomaan ministeriin. Osuvampi rinnastus olisi esimerkiksi Ilkka Kanervaan (kokoomus), joka toimi Holkerin hallituksen (1987–1991) ministerinä valtioneuvoston kansliassa ilman tarkasti rajattua tehtäväaluetta.


title: Tapani Kalliomäki

text: Jaakko Tapani Kalliomäki (s. 28. joulukuuta 1970 Tampere) on suomalainen näyttelijä.


title: Tapani Kalliomäki

text: Kalliomäki valmistui teatteritaiteen maisteriksi Teatterikorkeakoulusta 1997. Kalliomäki on näytellyt mm. Helsingin Kaupunginteatterissa, KOM-teatterissa ja Teatteri Pienessä Suomessa. Nykyisin hän on Lahden Kaupunginteatterin näyttelijä. Tapani Kalliomäki esitti muun muassa Sibelius-elokuvassa (2003) Ainon veljeä Armas Järnefeltiä ja majuri Suurkaria Åke Lindmanin elokuvassa Tali-Ihantala (2007). Kalliomäki on näytellyt myös mm. elokuvissa Lipton Cocton in the shadows of sodoma (1993) ja Kaksipäisen kotkan varjossa (2005).Televisiossa hän näytteli "Hovimäki"-sarjassa Magnus (1999) ja Felix Lindhofia (2003). Vuonna 2008 Kalliomäki näytteli mm. tv-sarjassa Puolustuksen puheenvuoro. Kalliomäki näyttelee Janne Kivivuorta Timo Koivusalon elokuvissa Täällä Pohjantähden alla (2009) ja Täällä Pohjantähden alla II (2010).


title: Morgan le Fay

text: Morgan le Fay (myös Morgaine, Morgain tai Morgana) on kuningas Arthuriin liittyvissä legendoissa mahtava noita, Avalonin valtiatar ja Arthurin sisarpuoli. Morgan le Fay on Arthurin äidin Igrainen ja hänen ensimmäisen aviomiehensä Gorloisin tytär. Morgan le Faylla on kaksi sisarta: Elaine ja Morgause.


title: Morgan le Fay

text: Sir Thomas Maloryn teoksessa Pyöreän pöydän ritarit (Le Morte d'Arthur) Morgan le Fay on naimisissa kuningas Urienin kanssa. Heidän poikansa Uwaine on yksi pyöreän pöydän ritareista.


title: Morgan le Fay

text: Joidenkin legendojen maininnoissa Morgan le Fay saa veljelleen Arthurille pojan Mordredin


title: Morgan le Fay

text: Useissa uudemmissa legendojen tulkinnoissa Morgausen ja Morgan le Fayn hahmot on yhdistetty.


title: Morgan le Fay

text: Marion Zimmer Bradleyn teoksessa "Avalonin usvat" sisarukset ovat erillään. Morgausesta tulee Skotlannin kuningatar, Morgainesta papitar. Morgause on olennaisessa osassa juonittelussa jolla pyritään tuhoamaan hänen velipuolensa Arthurin avioliitto. Morgausen hoviin lähettämä uskottu hovinainen Morag sekoittaa joka ilta kuningattaren iltajuomaan salaisia yrttejä jotka estävät tämän raskaaksi tulemisen - jotta Morgausen oma poika pysyisi kruununperijänä.


title: Morgan le Fay

text: Taruissa mukana oleva Mordred on Morgainen poika, joka syntyi Avalonin ylipapitar Vivianen juonittelujen johdosta: ylipapitar järjesti Arthurille vihkiseremonian joka päättyi rituaaliseen hääyöhön papittaren kanssa - mutta papitar olikin Morgaine! Tämä kauhistuu saadessaan tietää totuuden ja uhkaa lähdettää lapsen mutta Viviane estää sen. Tämä asetelma kehittääkin olennaisia käänteitä tarinan kulkuun ennen loppua.


title: Morgan le Fay

text: Viviane tekee loppuvaiheilla eutanasian kuolemansairaalle ja kärsivälle Priscillalle joka on kasvattanut hänen viimeisen toukovalkeilla siitetyn poikansa omansa ohella - mutta naisen oma poika surmaa papittaren kuninkaan edessä kirveellä jonka jäi epähuomiossa paikalle kun eräs aiemmin paikalla ollut barbaarisotilas palautettiin kuriin. Velipuolet kuolevat kaksintaistelussa hiukan myöhemmin... ja Morgainesta tulee Avalonin tosiasiallinen valtiatar, vaikka nimellisesti sellaisena toimii Merlinin nuorin tytär Niniane.


title: VR-Yhtymä

text: VR-Yhtymä Oy eli VR Group on Suomen valtion omistama logistiikkakonserni, joka harjoittaa henkilö- ja tavaraliikennettä Suomen rautateillä ja maanteillä. VR:llä on sopimusoikeudellinen monopoli rautateiden kaukoliikenteen henkilöliikenteessä, joka jatkuu vuoteen 2024 saakka, jolloin Suomen raideliikenne vapautuu kilpailulle.


title: VR-Yhtymä

text: Yhtymän tunnuskirjaimet "VR" on johdettu sanasta "Valtionrautatiet", joka toimi vuosina 1862–1995.


title: VR-Yhtymä

text: Valtionrautateiden muutos osakeyhtiöksi vietiin päätökseen Eino Saarisen pääjohtajakaudella 1988–1995. Se oli aloitettu jo ennen häntä, mutta hän vei sitä voimakkaasti eteenpäin, ja VR:stä muodostui 1995 valtion omistama osakeyhtiö VR-yhtymä Oy.


title: VR-Yhtymä

text: Vuosina 2009–2010 toteutettiin muutosohjelma konsernirakennetta uudistettaessa. VR-Yhtymän omistaman, linja-autoliikennettä harjoittaneen Pohjolan Liikenne -konsernin emoyhtiö Oy Pohjolan Liikenne Ab sulautettiin ensin junaliikennettä harjoittaneeseen VR Osakeyhtiöön, jolloin Pohjolan Liikenteen henkilöliikenne siirtyi henkilöliikennedivisioonaan ja tavaraliikenne logistiikkadivisioonaan. Tämän jälkeen VR Osakeyhtiö sulautettiin VR-Yhtymään. Oy Pohjolan Henkilöliikenne Ab:n nimi muutettiin Oy Pohjolan Liikenne Ab:ksi. Lisäksi Megasiirto Oy sulautettiin radanpidon suunnittelu-, rakentamis- ja kunnossapitopalveluja toimittavaan Oy VR-Rata Ab:hen, josta tuli VR Track Oy. Logistiikassa Transpoint-yhtiöt ja VR Cargo yhdistettiin VR Transpoint -brändin alle, ja Transpoint-yhtiöt (Transpoint Internationalia lukuun ottamatta) fuusioitiin VR-Yhtymään. Vuoden 2011 alussa VR-Yhtymä otti liikemerkikseen VR Group, joka oli jo aiemmin yrityksen englanninkielinen rinnakkaistoiminimi.


title: VR-Yhtymä

text: VR Group koostuu viidestä divisioonasta, jotka ovat henkilöliikenne (VR ja Pohjolan Liikenne), logistiikka (VR Transpoint), palvelut ja tuotanto, radan rakennus ja kunnossapito (VR Track) sekä Venäjä ja kansainväliset toiminnot. Tukitoiminnot, informaatioteknologia sekä talous ja henkilöstö on keskitetty konsernitasolle. Divisioonat muodostuvat yksiköistä ja juridisista yhtiöistä.


title: VR-Yhtymä

text: Yhteensä VR-konsernissa on 28 yhtiötä ja osakkuusyrityksiä kahdeksan. Liikenteen ohjauspalvelut eriytettiin vuoden 2015 alussa Finrail-nimiselle yhtiölle, joka ei kuulu VR-yhtymään.


title: VR-Yhtymä

text: VR Group määritellään liikennöitsijäksi tai rautatieyritykseksi, kun taas Liikennevirasto on rataverkon haltija ja vastaa sen ylläpidosta. Muidenkin liikennöitsijöiden mahdollisesti päästessä liikennöimään rataverkolla Liikenneviraston ja VR Groupin erilaiset roolit korostunevat jatkossa entistä voimakkaammin.


title: VR-Yhtymä

text: VR:n tulos heikkeni vuonna 2015 edellisvuoteen verrattuna, mikä selittyy muun muassa saksalaisen Siemensin kanssa tehdyistä Vectron-vetureiden kalustokaupoista.


title: VR-Yhtymä

text: Vuonna 2017 VR:n tulos parani, kun matkustajamäärät kasvoivat 8 prosenttia hinnanalennuksien takia.


title: VR-Yhtymä

text: VR Group koostuu kolmesta asiakasryhmien ympärillä toimivasta liiketoiminnosta, jotka ovat matkustajaliikenteestä huolehtiva VR, logistiikkaa harjoittava VR Transpoint ja infrarakentamiseen erikoistunut VR Track.


title: VR-Yhtymä

text: Henkilöliikenteen osalta VR Group hoitaa sekä pääkaupunkiseudun lähiliikennettä että kaukoliikennettä, myös kansainvälistä yhteyttä Pietariin ja Moskovaan.


title: VR-Yhtymä

text: Pääkaupunkiseudun ulkopuolella ei ole varsinaista lähiliikennettä eikä paikallisjunia. Siellä taajamajunat pysähtyvät pikajunia ja Intercity-junia tiheämmin ja yhdistävät näin pienempiä kaupunkeja ja kuntia. Pikajunat, InterCity-junat ja Pendolinot yhdistävät suuremmat kaupungit. Useimpien kaukoliikenteen junien lähtö- tai määräasema on Helsinki, mutta niitä kulkee myös esimerkiksi Turusta Tampereen ja Jyväskylän kautta Pieksämäelle ja päinvastoin. Suora makuuvaunuja sisältävä yöjunayhteys on myös Turun ja Oulun sekä Turun ja Rovaniemen välillä, mutta tällöin vaunut siirretään matkan varrella Tampereella junasta toiseen.


title: VR-Yhtymä

text: Rautateiden turvallisuudesta ja toimivuudesta vastaa liikenne- ja viestintäministeriön alainen Liikenteen turvallisuusvirasto.


title: VR-Yhtymä

text: Rakennuslehti valitsi VR Trackin Lielahti-Kokemäki-allianssihankkeen työmaan Vuoden työmaaksi 2012. Kyseinen ratahanke oli Euroopan ensimmäinen julkisten hankintojen allianssihanke. Työmaan vastuuhenkilöt Juha Jalamaa ja Jussi Takamaa palkittiin H. Roosin säätiön työturvallisuuspalkinnolla 18.3.2014.


title: VR-Yhtymä

text: Ville Saksin kaudella VR Trackin Ruotsissa tekemä kunnossapitosopimus tuotti huomattavia tappioita Suomen valtiolle, ja se lopetettiin ennen sopimuksen päättymistä, ja Saksi irtisanoutui samanaikaisesti kun asiasta tiedotettiin. VR Track sai hänen aikanaan rataverkon huonosta kunnossapidosta moitteita Liikennevirastolta. Liikennevirasto sulki laiminlyöntien vuoksi VR Trackin pois rataverkon kunnossapidon tarjouskilpailusta.


title: VR-Yhtymä

text: VR-Yhtymällä on monopoliasema Suomen rautateiden henkilöliikenteessä. Se päättyy vuonna 2024, sillä VR-Yhtymän yksinoikeussopimus henkilöjunaliikenteestä päättyy silloin. Suomen henkilöjunaliikenteen kilpailuttaminen alkaa Etelä-Suomen taajamajunaliikenteestä vuonna 2020. Tarkoituksena on avata koko Suomen matkustajajunaliikenne kilpailulle vuoteen 2026 mennessä. VR-Yhtymän monopoliaseman purkaminen ei vaadi lakimuutoksia tai budjettikäsittelyä. Liikenteen kilpailutukseen halutaan myös maakunnat ja kaupungit mukaan, jotta saadaan aikaan myös alueellista liikennettä.


title: VR-Yhtymä

text: VR-Yhtymä säilyy sen monopoliaseman purkamisen jälkeenkin valtion omistuksessa, mutta siitä tullaan eriyttämään kilpailun mahdollistamiseksi kolme eri valtionyhtiötä, jotka ovat kalusto-, kunnossapito- ja kiinteistöyhtiö.


title: VR-Yhtymä

text: Kiinteistöyhtiöön kuuluu käytännössä vain VR:n juna-asemat. Niihin tulee pääsy myös VR:n kilpailijoille. Kalustoyhtiö tulee vuokraamaan VR:n kalustoa myös muille toimijoille. Kaluston hankkiminen voisi olla muuten VR:n kilpailijoille liian kallista.


title: VR-Yhtymä

text: VR Groupilla on kaupallisessa liikenteessä käytössä kolme sähköveturityyppiä: Sr1, Sr2 ja Sr3 sekä kolme dieselveturityyppiä: Dv12, Dr14 ja Dr16.


title: VR-Yhtymä

text: Ensimmäiset Sr1-luokan veturit tilattiin vuonna 1973 neuvostoliittolaiselta Novotšerkasskin veturitehtaalta, joka valmisti vetureita 110 kappaletta ja niitä ennen yhden prototyypin. Sr1 onkin nykyisin Suomen runsaslukuisin sähköveturityyppi. Alkuvaikeuksien jälkeen se on osoittautunut erittäin luotettavaksi. Ensimmäinen Sr1-veturi, 3001, saapui Suomeen 4. syyskuuta 1973. Vuonna 1993 Hyvinkään konepaja kokosi ylimääräisestä korista ja muista varaosista veturin 3111. Verrattuna vastaavan ikäisiin länsimaisiin sähkövetureihin on Sr1 teholtaan pienempi. Kolme Sr1-veturia on tällä hetkellä hylätty. Sr1-vetureilla on ollut yhteensä kolme väritystä.


title: VR-Yhtymä

text: Ensimmäinen Sr2 valmistettiin vuonna 1995. Vuoteen 2003 mennessä vetureita rakennettiin 46 kappaletta. Sr2:n suurin sallittu nopeus on 210 km/h. Koeajoissa sillä on ajettu 232 km/h. Nopeus 230 km/h oli merkittynä joissakin vetureissa, mutta sittemmin tätä lukua on alennettu voimassa olevan hyväksynnän mukaiseksi. Tähän mennessä yhtäkään Sr2-sarjan veturia ei ole hylätty.


title: VR-Yhtymä

text: Joulukuussa 2013 VR julkaisi yli 300 miljoonan euron arvoisen kalustokaupan, jonka myötä se hankkii saksalaiselta Siemensiltä 80 uutta Vectron-sähköveturia ja option 97 lisäveturiin. Ensimmäiset veturit tulivat käyttöön vuoden 2017 kesäkuussa ja koko erä toimitetaan vuoteen 2026 mennessä. Siemens Vectronin tyyppimerkinnäksi tulee Sr3.


title: VR-Yhtymä

text: VR Group operoi kolmea dieselveturityyppiä kaupallisessa liikenteessä; nämä ovat Dv12, Dr14 ja Dr16. Dr16-veturi on dieselsähköinen veturi, josta on mahdollista syöttää virtaa matkustajavaunuihin.


title: VR-Yhtymä

text: Suomessa VR Group liikennöi InterCity-junia kaikilla merkittävillä reiteillä (muun muassa Helsinki–Tampere–Oulu–Rovaniemi, Helsinki–Kuopio, Helsinki–Turku, Helsinki–Kajaani, Helsinki–Joensuu sekä Turku–Tampere/Pieksämäki). Junien huippunopeus on radasta, veturista ja junatyypistä riippuen 140–200 km/h. Yksikerroksisten Intercity-vaunujen nopeusrajoitus on 160 km/h ja uudempien kaksikerroksisten Intercity-junien jopa 200 km/h. Intercity-junan tunnistaa vihervalkoisesta (aiemmin punavalkoisesta) värityksestä ja vaunun litteran kirjaimesta x (yksikerroksinen) tai d (kaksikerroksinen). Kaksikerrosvaunuissa on ilmastointi ja WLAN-verkko, ja ne ovat uudenaikaisia ja moderneja.


title: VR-Yhtymä

text: Suomessa nopein junatyyppi on kuusivaunuinen Pendolino. Junia voidaan yhdistää enintään kahden yksikön mittaisiksi. Kallistuvan korin ansiosta Pendolino voidaan ajaa kaarteisiin 35 prosenttia muita junia nopeammin. Pendolinoilla liikennöidään vilkkaimpiin matkustusaikoihin, ja ne pysähtyvät pääosin vain suurimmilla asemilla. Junan suurin nopeus on 220 km/h. Ensimmäiset Pendolinot tilattiin vuonna 1992 ja ne aloittivat liikennöinnin Helsingin ja Turun välisellä rantaradalla vuonna 1995.


title: VR-Yhtymä

text: Allegro (Sm6) on muutamin poikkeamin Pendolinon kaltainen junayksikkö. Niitä operoi Karelian Trains joka on VR-Yhtymän ja Venäjän rautatieyhtiön omistama. Junayksikkö on seitsemänvaunuinen ja niitä käytetään Helsingin ja Pietarin välisessä liikenteessä.


title: VR-Yhtymä

text: Siniset vaunut eli saksalaisvaunut eli VR:n siniharmaat teräskoriset pikajunavaunut ovat olleet ensisijaisia pikajunavaunuja VR:n liikenteessä 1970-luvulta asti. Ne korvasivat kaukoliikenteestä ruskeat vaunut, jotka olivat puukorisia. Vanhimmat vaunut ovat jo melko vanhoja, ja niitä on romutettu uusien yksi- tai kaksikerroksisten Intercity-vaunujen ja Pendolino-junien valmistuessa. Vanhoja vaunuja on myös sijoitettu taajamajunavaunuksi. Sinisten makuuvaunujen käyttö on vähentynyt uusien kaksikerroksisten makuuvaunujen valmistuttua. Viimeiset vaunut on tarkoitus poistaa liikenteestä vuoteen 2020 mennessä. Lähes kaikki vanhemman sarjan sileäkattoiset siniset vaunut on romutettu ja uudemman, vekkikattoisen sarjan romutuskin on jo alkanut.


title: VR-Yhtymä

text: Lähijunavuorot ajetaan sähkökäyttöisillä Sm2-, Sm4- tai Sm5-moottorivaunuilla, ja dieselkäyttöisillä Dm12-moottorivaunuilla. Lähiliikenteessä oli 19.6.2017 asti vakituisessa käytössä myös erillisiä vihreäväritteisiä lähiliikennevaunuja, jotka kulkivat Helsinki-Riihimäki ja Helsinki-Kouvola -reiteillä.


title: VR-Yhtymä

text: VR-Yhtymän pääkonttori on sijainnut pitkään Helsingin päärautatieaseman rakennuksessa. VR-Yhtymä siirsi pääkonttorinsa Pasilaan Ylen eläkeyhtiön omistuksessa olevaan Iso Paja-toimistotaloon, jossa VR-Yhtymä on vuokralla.


title: VR-Yhtymä

text: Kilpailu- ja kuluttajavirasto päätti jättää tutkimatta Marecap Trans Oy:n tekemän tutkintapyynnön VR Transpointin kansainvälisistä maantiekuljetuksista, perustellen päätöstä maantiekuljetusten alalla toimivien yritysten lukumäärällä. Marecap Trans Oy epäili laitonta ristisubventiota, jossa VR paikkaisi maantieliikenteen tappioita muista liiketoiminnoista tulevilla voitoilla.


title: Historic Race Finland

text: Historic Race Finland ry on vuonna 1990 perustettu yhdistys, joka edistää historiallisten kilpa-autojen harrastusta sekä järjestää historiallisten autojen ratakilpailuja. Vuonna 2010 kerho ja sarjan pääkilpailu, Historic Grand Race, viettivät 20-vuotisjuhliaan.


title: Historic Race Finland

text: HRF:n toiminta on käynnistynyt 1990-luvun alkuvuosina kerhokilpailuista ja vuosien varrella mukaan tulivat myös kansalliset kalenterikilpailut. Kilpailuissa ajetaan rata-autoiluun kansainvälisten (FIA) sääntöjen mukaan rakennetuilla autoilla. Vanhimmat kilpailevat autot on valmistettu ennen vuoden 1965 päättymistä (F-ikäkausi), seuraava ikäkausi on vuoden 1972 loppuun (G). Kilpaillaan myös uudemmilla H- ja I-ikäkauden autoilla. Autojen turvallisuusvarusteet ja turvakaaret ovat viimeisimpien vaatimusten mukaisia ja samoja kuin muissakin autokilpailuissa.


title: Historic Race Finland

text: Vanhoilla Formula V- ja Formula Ford -kilpautoilla on oma sarjansa ikäkausittain, Keke Rosbergin aikanaan markkinoima CanAm -autojen tyyppiset Subaru Sport -autot ajavat yhdessä Special Saloon alle 1300 cc -autojen ja Lotus 7:n näköisten Locost -autojen kanssa. HRF:n kilpasarjassa kilpaillaan myös vapaammin viritetävillä, ennen vuotta 1985 valmistetuilla Roadsport-autoilla. Ko. autoissa luokat perustuvat laskennalliseen teho/paino -suhteeseen ja kilpa-auton merkin ja mallin voi kukin kilpailija valita omien mieltymystensä mukaan. Lisäksi V8-moottorisille autoille on oma luokkansa. Suomen vanhin toimiva ratamerkkiluokka Mini 1000 osallistuu myös vahvasti HRF:n kilpailutoimintaan. Kokonaisuutena ratasarja on erinomainen henkilöauton rakentamisesta ja kehittämisestä kiinnostuneille kilpailijoille.


title: Historic Race Finland

text: Nykyisin HRF:llä on tärkeä osa suomalaisessa rata-autoilussa. HRF järjestää yhteistyössä autourheiluseurojen kanssa moottoriradoilla vuosittain neljä kilpailutapahtumaa ja seitsemän lähtöä käsittävän ratasarjan, jonka suosio on kasvanut vuosittain. Sarjan päätapahtumaan, Historic Grand Raceen Hämeenlinnan Ahvenistolla on osallistunut n. 150–190 kilpailijaa vuosittain. Kaikkien aikojen ennätys suomalaisessa rata-autoilussa tehtiin 21.–22.8.2010 olleessa 20-vuotisjuhlakilpailussa, johon ilmoittautui yli 190 kilpailijaa! Kilpailun yhteydessä on ollut myös harrasteajoneuvoparkki yli 25-vuotiaille tai muuten erittäin harvinaisille ajoneuvoille. Lisäksi tapahtumassa ovat näytösajoa tehneet lukuisat vanhat kilpamoottoripyörät Suomen Veteraanikilpamoottoripyöräkerhosta sekä harrasteajoneuvot eri merkkikerhoista.


title: Historic Race Finland

text: Historic Grand Race on monipuolinen ja Suomen suurin historiallisten autojen ratatapahtuma vuosittain. Kilpalähtöjä eri luokille on noin 16 yhden viikonlopun aikana ja lisäksi ohjelmassa ovat normaalit harjoitukset ja aika-ajot. AKK palkitsi kilpailun vuonna 2009 Suomen parhaana kilpailuna. HRF ry:n jäsenmäärä on lähes 500 henkeä.


title: Historic Race Finland

text: HRF on Suomen suurimpia yksittäisiä autourheiluseuroja ja omistaa muun muassatäydellisen, tietokoneohjatun ajanottolaitteistojärjestelmän transpondereineen rata- yms. kisojen järjestämistä varten.


title: Randy Couture

text: Randy Duane Couture (myös ”The Natural”, s. 22. kesäkuuta 1963 Lynnwood, Washington) on yhdysvaltalainen entinen vapaaottelija ja nykyinen näyttelijä. Hän on B.J. Pennin, Conor McGregorin, Daniel Cormierin sekä Georges St-Pierren lisäksi ainoa ottelija, joka on voittanut Ultimate Fighting Championship -mestaruuden kahdessa eri painoluokassa; raskaassa ja kevyessä raskaassasarjassa.


title: Randy Couture

text: Randyn poika Ryan on niin ikään vapaaottelija, Ryan Couture ottelee kevytsarjalaisena ja hän on otellut Strikeforce-promootiossa.


title: Randy Couture

text: Vuoden 1997 UFC 13 -turnauksessa Couture kohtasi UFC-debyytissään Tony Halmeen ja kukisti tämän 56 sekunnissa kuristusotteella.


title: Randy Couture

text: Randy Couture myös uusi UFC:n raskaansarjan mestaruutensa 3. maaliskuuta 2007 "UFC 68 Uprising" -tapahtumassa. Couture voitti hallitsevan mestarin Tim Sylvian tuomariston yksimielisellä päätöksellä ja 25. elokuuta 2007 hän puolusti vyötään tyrmäämällä Gabriel Gonzagan "UFC 74 Respect" -tapahtumassa. Couture on ainoana UFC:n mestareista saavuttanut viisi mestaruutta.


title: Randy Couture

text: 11. lokakuuta 2007 Couture ilmoitti vetäytyvänsä UFC:n parista kesken sopimuskautensa. Useiden neuvotteluiden jälkeen UFC:n toimitusjohtaja Dana Whiten kanssa Couture kuitenkin palasi kehään 15. marraskuuta 2008 otteluun, jossa panoksena oli UFC:n raskaansarjan mestaruus. Couture kuitenkin hävisi ottelun toisessa erässä teknisellä tyrmäyksellä Brock Lesnarille. Seuraavaksi Couture kohtasi Antonio Rodrigo Nogueiran 29. elokuuta 2009 UFC 102 -turnauksessa häviten tälle yksimielisellä tuomaripäätöksellä. Seuraavaksi hän pudottautui kevyeen raskaaseensarjaan ja otteli Brandon Veraa vastaan UFC 105:ssä voittaen tämän yksimielisellä tuomaripäätöksellä, mitä seurasi UFC 109:ssä nopea kuristusvoitto Mark Colemanista. Couture toimi myös valmentajana The Ultimate Fighter -televisiosarjan ensimmäisellä tuotantokaudella.


title: Randy Couture

text: Randy Couturen viimeisin ottelu oli 28. elokuuta 2010 ”UFC 118:Edgar vs Penn 2” -tapahtumassa, jossa hän kohtasi paremmin nyrkkeilijänä tunnetun James Toneyn. Kyseessä oli Toneyn vapaaottelu-uran ensimmäinen ottelu. Couture voitti ottelun Arm Triangle -kuristuksella ensimmäisessä erässä. 2010-luvulla Couture näytteli "Toll Roadin" roolihahmoa "The Expendables" -elokuvassa ja sen jatko-osissa "The Expendables 2" ja "The Expendables 3".


title: Randy Couture

text: Couture on ollut naimisissa kolmesti, Sharonin, Trician, ja Kim Couturen (o.s. Borrego) kanssa. Couture ja Kim hakivat avioeroa Toukokuussa 2009. Erosta huolimatta Randy Couture jatkaa ex-vaimonsa valmentamista ja tukemista hänen urallaan vapaaottelijana. Hänellä on kolme lasta, pojat Ryan ja Caden, sekä tytär Aimee. Couture asuu Las Vegasissa


title: Randy Couture

text: Couture ei ole parhaimmillaan pystyottelussa vaan hänen kamppailutyylinsä perustuu maassa tapahtuvaan kontrollointiin ja iskuihin (ns. Ground and pound). Tämä johtuu hänen taustastaan kreikkalais-roomalaisessa painissa. Couturen maassa tapahtuvan Ground and pound -tekniikan onkin arvioltu kuuluvan maailman parhaiden joukkoon.


title: Randy Couture

text: UFC


title: Elron

text: AS Eesti Liinirongid, markkinointinimeltään Elron, on virolainen rautatieyhtiö. Yhtiön nimi oli lokakuulle 2013 asti "Elektriraudtee AS". Toiminnan laajentuessa sähköistämättömille rataosuuksille nimi muutettiin paremmin uuteen toimintaan sopivaksi.


title: Elron

text: Elron harjoittaa henkilö- ja tavaraliikennettä 1. tammikuuta 2014 alkaen koko Viron alueella.


title: Elron

text: Elektriraudteen nimellä yhtiö harjoitti vain sähköjunaliikennettä. Elronin nimellä liikenne jatkuu näillä kahdella linjalla, joista läntisellä on kaksi sivuhaaraa. Linjojen yhteispituus on 132 kilometriä. Itäinen linja kulkee rautatieverkoston keskuksesta Tallinnan Baltian-rautatieasemalta () Aegviiduun. Läntinen linja haarautuu Keilassa kahteen suuntaan, joista toinen menee Kloogan kautta Paldiskiin ja toinen Riisiperen suuntaan. Muutama juna päivässä jatkaa Kloogasta myös Kloogarannalle.


title: Elron

text: 1. tammikuuta 2014 alkaen Elron alkoi hoitaa kaikkia Viron sisäisiä henkilöliikenteen reittejä; sähköratojen lisäksi Edelaraudteen aiemmin hoitamia sähköistämättömiä reittejä: Tallinna–Narva, Tallinna–Tartto, Tallinna–Pärnu, Tallinna–Viljandi, Tartto–Koidula–Piusa ja Tartto–Valga).


title: Elron

text: Elronin kalusto koostuu 38:sta Stadler Flirt -junasta, joista 20 on dieseljunia ja 18 sähköjunia. Kussakin junassa on 2–4 vaunua. EU:n rahallinen tuki oli merkittävä erityisesti sähköjunia hankittaessa, sillä junien 80 miljoonan euron hankintahinnasta EU:n koheesiorahasto maksoi 85 prosenttia. Flirt-junat korvasivat aiemmat DR1- ja ER1-junat vuonna 2014.


title: Elron

text: Noin 96 miljoonan euron hintaiset dieseljunat Elron on liisannut yli 20-vuotisella sopimuksella Stadleria lähellä olevalta Estonia Train Finance AG -yhtiöltä.


title: Elron

text: Elronin varikko sijaitsee Pääskülassa.


title: Edelaraudtee

text: Edelaraudtee on virolainen rautatieyhtiö. Edelaraudtee perustettiin vuonna 1997. Raideliikenneyhtiö GB Railways yhdessä virolaisten sijoittajien kanssa osti Edelaraudteen vuonna 2000, kun se yksityistettiin. Edelaraudtee Infrastruktuuri AS omistaa Tallinna–Lelle–Viljandi/Pärnu-radan.


title: Edelaraudtee

text: 1.1.2014 alkaen AS Edelaraudtee harjoittaa Viron rautateillä vain tavaraliikennettä.


title: Edelaraudtee

text: Vuoden 2013 loppuun asti AS Edelaraudtee hoiti Venäjän-liikennettä lukuun ottamatta kaiken matkustajaliikenteen Viron sähköistämättömillä rataosilla. Yhtiöllä oli dieseljunia, jotka kulkivat reittejä:


title: Edelaraudtee

text: Edelaraudteen henkilöliikenne päättyi 31. joulukuuta 2013, jolloin liikenne siirtyi valtiollisen "AS Eesti Liinirongid"in, markkinointinimeltään "Elron", entiseltä nimeltään "Elektriraudtee AS", hoidettavaksi.


title: Raoul Wallenberg

text: Raoul Wallenberg (4. elokuuta 1912 Lidingö, Ruotsi – heinäkuussa 1947) oli ruotsalainen diplomaatti ja hyväntekijä, joka pelasti kymmeniätuhansia Unkarin juutalaisia holokaustilta toisen maailmansodan aikana heinä–joulukuussa 1944 työskennellessään lähetystösihteerinä Budapestissa. Hän järjesti juutalaisille suojapasseja ja pääsyn Ruotsiin. Vallattuaan Budapestin vuoden 1945 alussa Puna-armeija vangitsi Wallenbergin ja hänet vietiin tuntemattomasta syystä vankina Neuvostoliittoon. Neuvostoliittolaisten antaman ilmoituksen mukaan hän kuoli vankilassa vuonna 1947, mutta asiasta ei ole varmaa tietoa. Kuolinpäiviksi on mainittu 16. heinäkuuta 1947 ja 17. heinäkuuta 1947. Ruotsin verovirasto merkitsi kuolleeksi julistamisen yhteydessä kuolinpäiväksi 31. heinäkuuta 1952.


title: Raoul Wallenberg

text: Wallenberg on saanut lukuisia kunnianosoituksia. Hän on nimetty kunniakansalaiseksi Kanadassa, Unkarissa, Israelissa, Yhdysvalloissa ja Australiassa. Myös Israel on nimennyt Wallenbergin yhdeksi vanhurskaaksi kansakuntien joukossa. Hänelle on pystytetty muistomerkkejä, ja hänen mukaansa on nimetty katuja kaikkialla maailmassa. Raoul Wallenberg -komitea perustettiin vuonna 1981 "ylläpitämään humanitaarisia ihanteita ja väkivallattoman rohkeutta Raoul Wallenbergin tapaan". Se myöntää vuosittain Wallenbergin muistoksi perustetun Raoul Wallenberg -palkinnon henkilölle, joka on ansioitunut näissä tavoitteissa.


title: Raoul Wallenberg

text: Ruotsista on löytynyt lyhyt filminpätkä, jossa Wallenberg näkyy. Se on tiettävästi ainoa hänestä olemassa oleva filmi. Siinä Wallenberg opettaa luultavasti kesällä tai syksyllä 1940 ampumaharjoituksissa nuoria kodinturvajoukkojen sotilaita.


title: Raoul Wallenberg

text: Wallenberg syntyi vuonna 1912 Kappstassa Lidingössä lähellä Tukholmaa, jonne hänen äitinsä isovanhemmat, professori Per Johan Wising ja Sophie Wising, olivat rakentaneet kesähuvilan 1882. Hänen isoisänsä Gustaf Wallenberg oli diplomaatti ja toimi suurlähettiläänä Tokiossa, Istanbulissa ja Sofiassa.


title: Raoul Wallenberg

text: Wallenbergin vanhemmat menivät naimisiin vuonna 1911. Isä Raoul Oscar Wallenberg (1888-1912) oli Ruotsin laivaston upseeri, ja hän kuoli syöpään kolme kuukautta ennen poikansa syntymistä. Äiti Maria "Maj" Sofia Wising (1891-1979) avioitui vuonna 1918 Fredrik von Dardelin kanssa (k. 1979). Heille syntyi poika Guy ja tytär Nina (myöh. Lagergren).


title: Raoul Wallenberg

text: Vuonna 1931 Wallenberg lähti opiskelemaan arkkitehtuuria Michiganin yliopistoon Yhdysvaltoihin. Koulussa hän oppi puhumaan englantia, saksaa ja ranskaa. Hän käytti lomat tutustuakseen Yhdysvaltoihin. Vaikka Wallenbergin perhe oli varakas, hän työskenteli sekalaisissa töissä. Hän esimerkiksi ajoi muiden nuorten opiskelijamiesten kanssa polkupyöräriksaa Chicagon 1933 Century of Progress -maailmannäyttelyssä.


title: Raoul Wallenberg

text: palattuaan Ruotsiin Wallenberg ei amerikkalaisesta arkkitehdintutkinnosta huolimatta onnistunut saamaan alan töitä. Lopulta hänen isoisänsä järjesti hänelle työtä Kapkaupungissa Etelä-Afrikassa omistamansa rakennusmaeriaaleja myyvän ruotsalaisen yhtiön toimistossa. Vuosina 1935–1936 Wallenberg työskenteli hollantilaisen pankin konttorissa Haifassa Palestiinassa. Hän palasi Ruotsiin 1936 ja sai työpaikan Tukholmassa setänsä ja kummisetänsä Jacob Wallenbergin avulla keskieurooppalaisessa Trading Company Export-Import -kauppayhtiössä, joka kävi kauppaa ja Tukholman Keski-Euroopan välillä. Yrityksen omisti Unkarin juutalainen Kálmán Lauer.


title: Raoul Wallenberg

text: Holhoojahallituksen ja Miklós Horthyn valtakaudella Unkarissa hyväksyttiin vuonna 1938 useita juutalaisvastaisia toimenpiteitä. Juutalaiset eivät saaneet enää toimia kaikissa ammateissa eivätkä kaikissa valtion viroissa. Avioliitot juutalaisten ja ei-juutalaisten välillä kiellettiin. Lauerin oli yhä vaikeampi matkustaa Unkariin, ja Wallenbergista tuli hänen uskottu miehensä. Wallenberg oppi pian unkarin kielen, ja vuonna 1941 hän teki useita matkoja Budapestiin. Vuoden sisällä Wallenbergistä tuli yhtiön osakas ja kansainvälisten asioiden johtaja.


title: Raoul Wallenberg

text: Vaikka Saksan tappio maailmansodassa oli huhti- ja toukokuussa 1944 jo selvä, saksalaiset ja heidän unkarilaiset liittolaisensa alkoivat karkottaa Unkarin juutalaisia suurin määrin, jopa 12 000 henkilöä päivässä. Unkarin juutalaisten vainosta tuli pian tunnettu asia ulkomailla, toisin kuin holokaustista sen koko laajuudessa. Loppukeväällä 1944 George Mantello julkaisi raportin, jota nykyisin kutsutaan Vrba-Wetzler-raportiksi. Maailman johtajat, kuten Churchill ja Roosevelt, yrittivät auttaa Horthya keskeyttämään karkotukset.


title: Raoul Wallenberg

text: Keväällä 1944 Roosevelt lähetti Iver Olsenin Tukholmaan Yhdysvaltojen sotapakolaislautakunnan virallisena edustajana. Hän etsi henkilöä, joka oli halukas ja kykenevä lähtemään Budapestiin järjestämään juutalaisten pelastusohjelman. Olsen uskoi, että Wallenberg oli tehtävään oikea mies.


title: Raoul Wallenberg

text: Elokuusta 1944 alkaen Wallenberg toimi Budapestissa diplomaattina. Hän myönsi suojapasseja, jotka osoittivat kantajansa olevan Ruotsin kansalainen ja odottavan siirtoa kotimaahan. Suojapassin haltijoita ei yleensä karkotettu, vaikka passi ei ollut virallinen asiakirja. Suojapassin sanotaan pelastaneen noin 20 000 juutalaisen hengen. Olsenin järjestön keräämillä rahoilla Wallenberg hankki Budapestista myös taloja, jotka julistettiin diplomaattisen koskemattomuuden suojaamiksi. Suojapaikan näistä taloista saivat tuhannet juutalaiset.


title: Raoul Wallenberg

text: Wallenberg vangittiin, kun Neuvostoliiton joukot saapuivat Budapestiin 17. tammikuuta 1945. Neuvostosotilaat kuulustelivat häntä ja hän kertoi heille toiminnastaan juutalaisten pelastamiseksi. On arveltu, että Wallenberg pidätettiin, koska hänet palkannut amerikkalainen oli Yhdysvaltojen agentti. Yleinen olettamus on, että NKVD kaappasi Wallenbergin kiristääkseen hänellä Ruotsia sodan jälkeen. Hänet ajateltiin voitavan vaihtaa Ruotsiin paenneisiin neuvostokansalaisiin.


title: Raoul Wallenberg

text: Neuvostoliittolaisten ilmoituksen mukaan Wallenberg kuoli vankilassa vuonna 1947, mutta asiasta ei ole varmaa tietoa.


title: Raoul Wallenberg

text: Unto Parvilahti kertoo teoksessaan "Berijan tarhat" tavanneensa Butyrkan vankilassa Moskovassa nuoren unkarilaisen aatelismiehen, joka kertoi olleensa Unkarissa Raoul Wallenbergin sellitoverina venäläismiehityksen aikana.


title: Raoul Wallenberg

text: Suomalainen sotavanki Eino Hietala on kertonut haastattelussa, että hän oli kuullut Wallenbergin majailleen naapurisellissään.


title: Raoul Wallenberg

text: Vuonna 1989 Neuvostoliiton viranomaiset luovuttivat ruotsalaiselle valtuuskunnalle Raoul Wallenbergin diplomaattipassin ja kuolintodistuksen, jonka mukaan hän oli kuollut venäläisessä vankilassa vuonna 1947. Tammikuussa 1945 pidätetty Wallenberg oli ilmeisesti teloitettu.


title: Raoul Wallenberg

text: Niin sanottuihin Leinon vankeihin kuulunut suomalainen Boris Björkelund kertoo teoksessaan "Stalinille menetetyt vuoteni", että Raoul Wallenberg kuoli sairauteen elokuussa 1955 Krasnojarskin siirtoleirillä, jonne oli koottu armahdettuja ulkomaisia poliittisia vankeja kotiin lähetettäväksi. Diehl–nimisen saksalaisen vangin mukaan vainaja oli seuraavana päivänä haudattu merkitsemättömään hautaan.


title: Raoul Wallenberg

text: Wallenberg julistettiin kuolleeksi lokakuussa 2016. Virallinen määräaika oli 14. lokakuuta 2016, johon mennessä hänen olisi viimeistään ollut saavuttava verovirastoon.


title: Boreaali

text: Boreaali (boreaalinen kausi, boreaalikausi) oli viileä kausi melko pian viime jääkauden päättymisen jälkeen noin 10 500–8 000 vuotta sitten holoseenikauden alkupuolella. Boreaalikaudella jääkauden mannerjäätikkö suli loppuun Euroopassa. Ilmasto oli kuiva ja lämmin. Lämpötila oli melko lähellä nykyistä. Tällöin Pohjoismaihin levisi sekametsiä, joissa oli koivua ja mäntyä. Mänty yleistyi Keski-Lapissakin. Boreaalikausi oli nykyistä kuivempi ja Etelä-Suomessa oli kauden lopussa jopa 1 aste nykyistä lämpimämpää ja Etelä-Suomeen saapuivat lämpimän ilmaston lajit pähkinäpensas ja jalavat.


title: Boreaali

text: Kautta edelsi viileä koivumetsien preboreaalikausi. Keski-Euroopassa boreaalikaudella 9800-8000 radiohiilivuotta sitten oli alussa mänty- ja myöhemmin tammimetsiä, 300-500 mm.. Varsinkin etelärinteillä oli monesti lehtimetsää sekä aroa ja metsäaroa. Boreaalikauden lopuilla oli Keski-Euroopassa melko lämmintä, vuoden keskilämpötila 13 C mutta kuivaa, alussa satoi 300 mm, lopussa 500 mm/v.


title: Boreaali

text: Boreaalikauden lopuilla varsinkin noin 8 900 vuotta sitten ilmasto oli suunnilleen yhtä lämmin kuin nyt. Boreaalikauden jälkeen tuli nykyistä lämpimämpi atlanttinen lämpökausi noin 8 000 vuotta sitten. Boreaalikaudella jääkauden suurriistakulttuurit olivat historiaa, maailmassa vallitsi eri puolilla pienimuotoisempaan metsästykseen ja keräilyyn perustuvia mesoliittisia kulttuureja.